url: =A lamdangpi hizel ~ Thawn Tuang :: ZOMI DAILY\nposted on 1 March 2015 at 9:41 pm Lomkholna: Article, Thawntuang\nNawl khinna a thuak pha mahmahte kiang panin phattuamna lianpipi hong piazaw aa, mite lam-etna lam sangin lam-et lohna lamdang pipi panin na hoih hong paizaw mawk hi. A simmawh huai khuano khat sung panin gum Pa ding hong suak zaw aa, a it banglo a ninpi sungah hong ki sial lamdang thulakpa, vanglian Pasian, tawntung Pa, nop sakna kumpi hong suakzaw mawk hi.\nThuman a kisa, hi a kisa te sungah a teengpi pen Dawi mangpa na hizaw thei aa, thu ki khualsak in, hehpihna aw-zol hong zangten hong netum theizawsop ahih manin tuate Thukhual Dawi ki ci hi.\nUnau khat, laiguizom sisanpih sung veve lak ah a ki tuambawl pha mahmah pa kiang panin phattuamna lianpipi hong piang khiazaw mawk hi. Tua gam ah kialpi a tun ciangin a ki nawl khinpen pa Josept in kialpi hun sung nop sakna leh nuntakna na piazaw mawk hi.\nNang tawh hong om khawm ding Pa pen cikmah hunin nusialo in ih om aleh nawl khinna ih tuah hun hong om phialmah leh ama minthanna lianpipi a ki muhna ding lampi na hizaw thei hi. A lamdangpipi hong pianna thute ngaihsun leng Pasianin adeihna khat aom saknuam na hizaw thei gige hi. Nang tawh Pasian hong om khawmta hen.\nPhun sanna a thuak khit dikdek ciangin na lianpipi a mipihten muh dingin nuntakna a neihlo Ciangkhut na zangh mawk hi. A omloh mahmah ciangin a om sak thei Pa in Va mimsa tawh gilpi dimin an na vak pan mawk hi. A suah bek in a minamte sung panin Galtai hi mahleh suahtakna kongpi a pullet masa dingin a minamte sung panin Moses na ki zangh zaw mawk hi.\nA pau thei mengmeng te sangin a pau theilo mengmengte simmawh huaizaw hi mahleh a biak Singlamteh hizaw lo in Singlamteh tunga a ki khai Jesus a biakzawk manin tuni dongin a minam pihten gen bel in na neihlawh zaw mawk uhhi.\nTu hunteh Dawi mangpa na sepna lian semsem in Biakpiakna sangin a Biakpiakna min ki thupi ngaihsut zaw mawk hi. A ki khai Pa sangin, a ki khaina Singlamteh ki biazawta hi. A lamdang a piangsak Pa sangin a Ciangkhut ki thupi muhzawta hi. A gum khia Pa sangin a gup khiat mite ki muangzawta hi.\nIh phat Pa, ih biak Pa, ih muan Pa, ih gup Pa …cihte pen mihingte leh ABCDE…te na hizaw kha thei hi. Tuate sung tawng taktak ah a busa pen a lamdangpi hizello in a pu Dawimang na hizaw thei hi. Pasian angvan minam sungah…. Thawn Tuang (Zomi Angvan)\nPrevious: Napoleon bang hanga si hiam?\nNext: Do not Believe It (Na umkha ken)


timestamp: atn

url: =Mual ah i suakkhawm liailiai di’ai ve ~ Pau Khat Suan :: ZOMI DAILY\nposted on 13 September 2016 at 7:50 am UTC+9:30 Lomkholna: News, Paukhatsuan, Politics\nAkno ciauliau kawh hawh ding? Nu’ phu lading Pa’ phu lading, sangak dai tuanpai ding,… na ut leh hong zui ve….. Nazia natong kathei ding a, mual ah i suakkhawm liailiai di’ai ve… Akno ciauliau… neu mahmah napi anu apa a neksak sangak dai tuanpai ding in kithawi ngam hi.\nAmah bek kuan samlo in pawl zawn hi. Azot a pawlpihte’ zia le tong theihsawm hi. Zia le tong kitheihtuah ding thupi sak a, tua in gualzawhna tawh mualsuahpih ding ahihlam thei hi.\nA zot a lawm a gual, a zui a kithuahpihte zia le tong kibang khat beek omlo hi. A hihtheih uh a tuam ciat ahi hi. Buan uih nangawn ama’ mun ah zang hi. Anu apa’ phu la in gualzawhna tawh mualsuak liailiai takpi uh hi.\nZomite’ ei’ cihbang a cilo peuh, i zia i tong kibatpih lo peuh pawl a deihlo, ong langpan, gal le sa bang a ngaihsutna bangtan vei luai tentan lai ding ihi hiam? Zomite namdangte lak ah namneu hikha mah ni. Mi mal tawm, neih le lam, pil le siamna ah mi ban zokei kha mah ni.\nAhih hang, khat le khat zia le tong kibang lo, ngaihsutna kibang lo, ut kibang lo, duh le deih kibang lo pipi mah, ngim le tup khat masuan in paikhawm ding hang a, a kibang lo teng mah gawmkhawm in zia le tong kithei a Minam leh Gam ading in gualzawhna mual suakkhawm ding hihang. Na zia na tong ka thei ding a, mual ah i suakkhawm liailiai di’ai ve.. Pau Khat Suan\nPrevious: Zomi le Biakna nasepna (Piancilna 4:4) ~ CS Khai\nNext: Zomi Party thak vai ~ Pu Thangboi


url: =Kuala Lumpur khuasung ah suaikhi asuhsawm guta khat vuak thuakdikdek :: ZOMI DAILY\nKuala Lumpur khuasung ah suaikhi asuhsawm guta khat vuak thuakdikdek\nposted on 17 May 2017 at 9:57 pm Lomkholna: Malaysia, News, Sawltak, World\nMalaysia, Kuala Lumpur khuasung ah suaikhi asuhsawm guta khat taimanlo in agei aom mipi te’n nabuak huan uh cih theSun pan kiza hi. Kuala Lumpur khuasung Jalan Hang Lekiu ah zanni Tuesday nitaklam in thupiang ahihi.\nGuta pa’n Indian Tourist khat ii a ngawng ah a awh suaikhi, khamkhi “Gold Chain” pen asuh khiatsawm cihi.\nKum 21 aphakhin India gampan in Malaysia ahawh Tourist khatin nitaklam 4pm hunpawl in lamzikpi akantan laitak in Motorcycle tawh guta pa’n nehphei in asuaikhi suhkhiatsawm hi.\nAhi zongin suaikhi aneipa’n limtak in nalencip bikbek ahih manin, gutapa’n sukhia zolo hi. Tuaciang in Motorcycle tawh deihtak hatsak in ataikhiatsawm ciangin lamzikpi kikal adalna Road Divider taihkha in tuksuk hi.\nTuaciang in gutapa khetawh taisawm veve a, ahi zongin ageinai aom mipi te nazandelhpah uh a, vuakthuaksak dikdek uhhi. Khuasung mipi te’n lungkim takin avuakkhit uhciang in Police te khutsung ah ki ap pan cihi.\nDang Wangi police chief ACP Mohd Sukri Kaman in agenna ah hihpa pen abeisa inzong 6 veibang gitloh gamtatna “Criminal Records” anei ngei khinsa khat cihi.\nVideo etnopleh: Angry mob thrashes fallen snatch thief\nMipi te’n vuak athuak laitak in Video kizaihkha a, Social Media tungah kithehthangpah zihziah hi. Hihbang in migilo, guta damiah te’n thuak zelzel le uh adangte zong hong piltuam in hong piangthak tuamding uhhi 🙂 ZD Sawltak #zomidaily\nPrevious: China ah lingpak namkhat “Aung San Suu Kyi Rose” ci’n min kitamsak\nNext: Mi 3 tak asihna Acccident Photo akizaihkha khat hangin innkuan te’n thuakzotuam\nKa muhpak US Gamthu pawlkhat – 35\nUSA, Tulsa pan Tg. Cin Lam Kim Hatlang (Saipimual) in hongnusia\nMP te nasep leh mipi te tangsap na ~ CS Dal\nA thumveina ka sihna ahang in; Son Langh’ cil dawk! ~ Pau Za Mung\nKuala Lumpur asuksiatsawm migilo 17 kiman ~ ZD\nBanghang in President Trump zi in Pope tawh akimuhciang dial khimhiam?\nTulaai leitung Thuthang Tuamtuam Updates September 24, 2014\nWWI Kum 100 cingta (1918 – 2018) Remembrance Day or Armistice Day\nMalaysia UNHCR zumpi 09 December 2016 (Friday) ni kikhakding ~ ZD


url: =Hiram Fitness Instructor - Fitness Instructors in Hiram, ME\nFitness Instructors in Hiram, ME\n3. Valerio Roscia\n4. Cheryl Peltak\n8. Tracy Callahan\n10. Deborah Kitchen\nTips for Finding a Fitness Instructor in Hiram, ME\nFitness Instructor Jobs in Hiram, ME


url: =Nun Nuam Norway Zinna (2) ~ Hau Za Cin :: ZOMI DAILY\nposted on 23 May 2018 at 8:59 am Lomkholna: Article, Hauzacin\nSalmon ngasa san sihseh leh Voksa emmin namtui veuveu gilvun kikang phitphiat a nek khit ciang Sia JK Kam leh Tg. Paupi mah in “Omlympic Park” hong vakpih dingin hong kithawisak uh hi.\nSingapore pan ka puak uh puanlum a sah veve pen vuk gam ah na lum hetlo bilbel hi. Vuk gam ah puansilh ding pen i pumpi tunga cilum a pusuak ding a dal puan-ngat a bit khat a sung ah silh ding, a pualam huihvot in a pailet loh ding puanngat a bit mah a tungah silh ding ahi hi. Puanlum sah ngeina pen huihvot in let ahih manin ci lumsak lo na hi gige hi. Ci tawh a kimat a silh ding a sungsilh khat tungah puanlum huih in a pailetloh puan tungsilh khat silh khit ciang ka khedap uh na kisam lailai hi. Khedap pen Singapore pan khuasung vakna a kizangte vuk tungah taal ziahziah ahih manin vuk tung paina khedap a nuai gial nei, a savun a sah, huihvot in a pailetloh mah na kisam kik hi! Pilna tampi ka vakkhiat ma un ka ngah uh hi.\nPuansilh ding ka puakte uh kizang theilo ahih manin Sia JK Kam in ama a hong kawm a, “tang suak un” hong ci lai hi. (Ka paikik uh ciang ka zat ding uh, kempah ung). Khedap ama neihsa om hileh hong piaksawm lai hi! Ka khe uh a kituak omlo ahih manin ka lei uh hong kisamta hi. Sumbuk ah pai in khedap ka et uh leh vuktung paina khedapte na tawm man hetlo in na leitak thei bilbel hi. Leiloh lah a phamawh ahih manin ka lei uh hi. Tua ka bulh uh ciang bel – huiha, nuamlua hita mai. Sunthapai khuasung vuk lak ah zong kidiang ngamta ding na himawk hi. Vuk lak ah vot, khuadam cih hang a vuk lak a kizang puan leh vante zang peuh leng nuamtak in khuadam phawklo in a kinungta thei na himawk hi!\nNiangtui leh Moh Hong Lui Uh\nKa khedap leina sumbuk golpi sungah Pa Sing tanute nih – Lia Huai leh Lia San in nasep hoih mahmah na nei in ka kimukha uh a, a mel uh a hoih ban ah a mai uh tai ahih manin hong nuihsan siusiau uh hi. Zoliate ahi ci mah hi cih khak baih a, ahi zongin amau maitai dan pen lungsim tawng pan hong pai lungdamna maitai hi. “Kimeltheihna, kimuh lungdamna” ciin coffee leh moh a lim, a ham phitphiat, a khumlo, lah nek nuam mahmah hong lui uh a, “Ko anne khin lian hive ung” cih kawmkawm in ka dawn uh leh ka gilvah uh hong nuamsak, zangsak hizaw a, vakna ah tui duh in ki-om nawnlo pah hi.\nOlympic Park, Lillehammar Ah\nNiangtui leh Coffee dawn khit, puansilh khedap teng a kim dikdek khit ciangin Tg. Paupi leh Sia JK Kam makaihna tawh Olympic Park en dingin Paupi mawtaw tawh ka taito leuleu uh hi. Olympic Park paina ding Sia JK Kam inn pan luigal lam ahih manin khuasunga luipi kanna dinga kidawh leipi ka kan uh a kul hi. Lei gol, saupi khat na om a, ahih hangin tui kimu vetlo hi. Tua luipi pen vuk in khuhcip ahih manin tui kidawk lo a, gunkuang, tembaw zong pai theilo hi. A taktak in a tui khempeuh a khal himai ding hi (a nuai lam bel a khal diam va en tuan sam kei ung 🙂 ). Vuk pak viatvuat kawm ah mawtaw gul taito teuteu in kim leh paam siangtho sitset a, mawtaw sunga aircon hangin a vot lam zong kiphawk lo hi. Leipi kan khit ciang mualtungah lam kawi to ngiungeu a, damdam in mualtung lam ka tungtoto uh hi. Mawtaw a kawi ciangin luipi lam dak suk leng mual leh guam khempeuh vuk vive in khuh ahih manin pak viatvuat hi. Mawtaw lampi a kawi sak ngiungeuna uh a hang pen vuk khuhna lampi pen to lua leh mawtawpei kitaal thei ding ahih man hidingin ka ummawh pong hi.\nMualdawn ka tun toh uh ciangin singkung khempeuh zong a teh hing dihdiah kitam muh lo in vuk mah in na tuamcip khin hi. Neu lai ci pong leng, naupang lai a khua Murlen ah kikhop ciang Vuk Mual Panin cih la ka sak zelte uh ka mitkha ah ka mu a, a taktak a vuk mual mu ngei ngeilo in tua la ka saksak uh khawng tun a takpi in a mu hipan hel zen veng e maw ka ci hi.\nOlympic Park lutsukna ding ciangah Paupi in a mawtaw tawh hong kha a, mawtaw pai theih tawp ahih manin a mawtaw tawh aman mualnuai lam ah hong ngak dingin a kilehsuk kik hi. Ko mi 3, Sia JK Kam, kei leh ka zi Cingpi in Olympick Park a tungvum pan ka tuansuk uh hi. Olympic Park lutsukna ding ah inn sitai mahmah khat na kilam a, tawlngakna ding ahi hi. Lawplua lel ka hih manun ka vel se kei uh hi!\nKa paisuk ma un mawtaw tung pan ka tuak khit uh sawtlo in vuk tungah a lum nuam tawh, a kibual nuam tawh, a diang nuam tawh, khut tawh vuk a lawngnuam tawh, vuk lak ah khekhap a dawksak nuam a khedap nuai tawh nakpi a sik giapgiap tawh…nop ei, nop ei…\nOlympic Park ka lutsuk uh ciangin vuktung a kitaalte, tai kidemte, kitolh ziahziahte gamtatna honpi khat ka mu pah uh a, siam hile’ng a nak nop ding dan lungsim in a bawlbawl hi. A suk velval vuk tung kitolhna luzangsip ah ka om laitak un ka khuadak suk uh leh a nuai lam pek ah Tg. Paupi mawtaw kang a tai valval ka mu a, aman Olympic Park a nuailam pan luttohna mawtaw khawlna ah a mawtaw a koih hi. A khe tawh hong paito ka mu uh a, ko zong a lu lam lam ka pai suk uh hi hi. Kigalmuh hangin a mi khuttumcia khawng bek in a kimu hi a, Km 2 phial a kigamla ding hi. A kitolhna bekbek zong meter 1710 a sau ahi hi.\nA lu pan siksan kibawl ah damdam in khe tawh ka tuaksuk uh a, vuk in khuhcip ahih manin a nal mahmah hi. Cingpi khat vei tuk in ahih hang a madawk a pai Sia JK Kam in a nuailam pan na man thei hi. Tolhsuak in kia suk suak hile hang Km 1 khat bang a kitolhsuak thei dinga ahih manin lauhuai veve hi. A nopna mah in lungsim zo ahih manin kidawm takin ka paisuksuk uh a, a zangtam deuhna mun ka tun uh ciang vuk tungah ka kitolh gawp sam uh hi! A lauhuailua lo ciangah bel ka hangsan mahmah uh hi. Vuk tungah ki gamtang ngeilo ahih manin ka kidop uh ahi ding mah ahi hi. Sia JK Kam bel hangsan mahmahta in vuk tungah pai ziahziah, kitolh ngam lel hi. Ko zong ka pai kik uh ciang tuadan hanciam ding!!\nOlympic Park sungah Olympic Meivakpi phung tungah ka kahto uh a, maan ka kizaih huh hi. A endikte etna pawlkhat ka kah uh a, a sangna lam bel ka paikik uh cianga dingin ka siit phot uh hi. Nai khat bang vuk tungah ka bual khit uh ciangin mai vun zong hong ham heha pian a, naptui bang a luang nuam hileh kilawm cih bangin i nakngek hong vot pian ahih manin maan lak theih zah lah kila khin, Tg. Paupi mawtaw tawh ka ciahkik uh hi.\nEnglish te laigelh siam John Keats in, “A thing of beauty is a joy forever,” ci hi. Hih mun hoih muhkhakte in khantawn hong lungdamsam, hong lungnuamsak ding na hi gige a, tun zong tua mun mitkha a kilat ciang lungsim hong tawldam sak, lungnopsak lai hi.\nSalmon Ngasa Pum Golpi Hong Nekpih Uh\nLillehammar ah om Zomi innkuante in nitak ciang Pa Sing te inn ah tutkhawmna leh kikholhna nei ding ciin hong deihsak uh ahih manin koh zong tua lam manawh dingin ka pai kawmkawm uh hi. Pa Sing te inn ka phakma un Pa Lang te inn ah ka bang phei uh a, Pa Lang pen lawm Sia Lianpi Tanglungtup u na hi hi. Pa Lang te inn ah singgah leh a vot khawng dawn in tomvei ka holim uh a, amau inn golpi sungah nuamtak in a teng hit-hiat uh a, sual khempeuh zong puanpi carpet kiphah in vuikhu cih bang omlo, khebuan nangawn omlo ahih manin Norway pen a nun nuam gam hi, cih kitel kasa semsem hi.\nTua pan nitak annekna ding leh kimuhkhopna ding Pa Kam Khan Sing Sukte te inn ah ka paisuk uh hi. Pa Sing te inn a dawl nih pha inn golpi khat hi a, tutphahnip sofa kicing taka kikoih zihziah tungah ka tu uh hi. Inntek nu Nu Cing in dawn ding hong pia pah in kimuhcil ahih hangin a kithei ngeingei sa ka bang uh hi. Pa Sing tate numei 2 in nasep nei khin in khat sangkah lai a, a tapa in Engineer kah in gualnuam mahmah uh hi.\nNitak an hong nekpih uh a, Salmon golpi khat Aluminium foil tawh tuam in a emmin uh hong nekpih uh a, limlua ahih manin gilpi leh sakhau cih tawh a kine himai hi. Tua zah a gol Salmon pum ka nek cilna ahih banah limtak a ki-emmin ahih manin a sa ciil in, a tui zong ciil a, a helpih antehte zong hong nel vetlo hi. Tu bangin gilkial ciang kiphawk kha, mitkha ah kilang vatvat thei hi. Cik ciang nun nuam Norway a kipai kik kha tam maw! (zop lai ding) Hau Za Cin\nPrevious: Nun Nuam Norway Zinna (1) ~ Hau Za Cin\nNext: Pasian leh a nasepna & A piangsakthei kammal\nTedim leh Tonzang khuapi pang khawmding


url: =CS 3: Pasian in Mihingte’ Piakkhiat Ding Ngen Sese - Zomi Adventist Innkuan\nPasian in Mihingte’ Piakkhiat Ding Ngen Sese (Why God Employs Men as His Almoners) by Ellen G White\n3—Pasian in Mihingte’ Piakkhiat Ding Ngen Sese20(Why God Employs Men as His Almoners)\nPasian in A gam zai nading mihingte’ tung bek ah nga selo-in, vantung mite thumaan tangko dingin zang nuam leh zang thei hi. Topa in Sinai mual tungah A ma aw teekteek tawh Thu-kham apiak mah bangin leitung ah a ut peuh sem thei hi. Ahi zongin mihingte’ lungsim sungah nahoih bawlnopna lungsim a om ding deih ahih manin hih gupkhiat nasep a sem dingin lei-tung mihingte teek mah hong teel ahi hi.\nMidangte’ phattuam nadingin ei-le-ei kipum-piakna in, piakkhiatna aneite’ lungsim hat sak semsem hi. Amah leitung Gumpa tawh a kinai-sak ahi hi. “A hau mahmah Topa in ei hauh nadingin a zawng pen dinmun ah hong ding hi.” Ei hong bawlna ah Topa’ ngimna i picin sak ciang bekin thupha tawh anungta ihi pan hi. Pasian in ei mihingte hong piak letsongte pen ei mihingte khat thupha i kibawl theih nading le, Pasian lungdamna thu leitung bup a kizelh nading hi a, a zang lote in haamsiatna thuak ding uh hi. (R&H, Dec.7, 1886).\nAmet Ngah Nading Zonna (The Fruit of Seeking Gain)\nSum ngah nading bek zonna in, angsung-khualna bek hi a, amet ding bek ngaihsun hi. Tua in kha nuntakna sisak a, Pasian’ hong itna pawlpi sung pan a hawlkhia tawh kibang hi. Lutang le khut in ahun neih khempeuh tawh sum zon ding, neihsa khan toh ding bek ngaihsun in a sep uh leh Pasian le mihingte’ i lunggulh nunzia mangthang ding hi.\nPasian in eite leitung hauhna thupha hong piak a leh, i hun le i siam nate Topa kiang pan hemkhia-in hong kop nate tungah i zat ding ahi kei hi. Letsong hong pia Pa in hong piak letsong sangin lianzaw hi. Eite21 man tawh hong lei khinzo ahih manin i pumpi ei aa hi nawnlo hi. Eite in gupna i ngah nading a kiteh theilo man tawh hong kilei khin hilo ahi hiam? Angsung- khualna le thadah a om hithiatna-in Jesu singlamteh thuakna zum huai suaksak hilo hiam? Eite in a kiteh thei lo itna tawh na khempeuh nusia a hong tatkhiatna thupha gah i at thei hi. Ahi zongin nasep gualzawh nading hun a hong tun ciangin, kha gupkhiat nadingin Gumpa’ nasep i sem hi. I sum tawh huh ding a kisap hun ciangin, i mawhpuak sem nawnlo-in hehpih ding i ngen hi. I thadahna, thu don lohna le angsung-khualna in Pasian’ hong nget nasep tawh hong kipelh sak hi.\nVantung gam i a sangpen, a vanglian pen Kumpipa Jesu Christ in agik mahmah singkhuam pua-in, ling lukhu khu-in, tuikha a dawn laitak eite nuamtak om in, ei-le-ei kipahtawi ding ihi hiam? Topa Jesu in a sisan tawh a tatkhiat sa kha manpha eite in thudon lo-in om ding ihi hiam? Tua bang ding kilawm lo hi. Piakkhiat ding i neih laitak in piakhia ni. Thatang i neih lai-in sem khia ni. Ni a om lai tengin sem ni. Eite in Pasian kiang pan sum le letsong i ngah theih nadingin i hun le i neihsa sumte Pasian nasep nadingin atuam vilvel in koih ni. (R&H, Oct. 17, 1882).\nGal Khempeuh Ah A Lianpen (Our Greatest Conflict with Self)\nHih i leitung nuntakna-ah i neih i lam in ciangtan nei hi. Ahi zongin Pasian in hih leitung aading a hong piak letsong in ciangtan neilo hi. A nunung pen thukhenna ni ciangin mi khempeuh i gamtat bangin thu hong kikhen ding hi. Kei mi hoih hi ing aci te’ aw kiza nawn lo ding hi. Pasian in mihingte thupha a piak ciangin a kicing takin pia takpi ahihna i mu ding hi. Hih zah a kicing piakkhiatna thu a nialte’ aadingin bangmah paulap theih om nawnlo ding hi.\nA pua lam pan hong pai alauhuai lua gal omlo hi. I do ding a kisam i gal lianpen in Topa’ tunga ki-ap lo ei mahmah ihi hi. Ei-le-ei i kizawh leh eite hong it22 Topa’ hangin gualzawhna i ngah semsem ding hi. Jesu upna tawh hoih takin do ni. I zat ding i hun pen mailam a hong pai lai ding hunte hi lo a tu mah-mah a i neih i hun ahi hi. “Pasian’ gam le Ama dikna zong ma-sa un, tua hileh tua nate hong pia-thuah ding hi.” Tua nate in tulaitak a Satan’ ngimna ahi khialkhemna thangg-kam sungah hong tun ding hi. (R&H, March 5, 1908).\nA Nin Baang: (A Foul Blot)\nTawntung nuntakna ngah ding kilawm leh kilawm lo cih thu hih i leitung nuntakzia ah hong sittel hi, cih eite in cik mah hunin mangngilh huailo hi. Angsung-khualluatna gamtat kihhu-ai tawh a kidim mi peuhmah vantunggam sungah lutlo ding hi. Tua hi a, Pasian in hih leitung ah tawm vei i nuntak sungin hong kepsak neih-le-lamte i zat i zekzia hong en a hong sittel ahi hi.\nNa Neihsate Pasian In Muanna Tawh Hong Ap Ahi hi (Our Possessions Only in Trust)\nMi khat peuh i neihsa in bangzah in tam a, bangzah in tawm taleh Pasian in muanna tawh hong kepsak ahih thu thei ta uh hen. Thatang, pilna, hun, siamna, neihsa sum-le-pai tawh kisai khempeuh ni khat ni ciangin Pasian tungah sazian lahkik ding ni hong tung ding hi. Hih in mimal kim i mawhpuak ahi hi. Topa tawh i kibat theih nadingin midangte’ tungah piakkhi-atna, citna, hoihna le hehpih-theihna neih ding Pasian in eite hong pia hi. Mi tampite in, a hoih nasepte mangngilh in amau aadinga khol ding bek ngaihsun uh hi. Ei deihna bek zui a, ei nopsak nading bek ih zon leh hih leitung nopsak na bek ih ngah ding hi. Ahi zongin Pasian mai-ah amaute kha lam dinmun i et ciangin zawngkhal, kizang thei lo, mittaw, lungmuan omlo dinmun ah om uh hi.\nMan takin zang thei hi lehang, neih-le-lam in mi khat-le-khat kikal ah kiheh-pihna, ki-itna hong khangsak a, itna khau hong suakin tua itna in Gumpa tawh kip takin hong hen khawm ding hi. A kiteh theilo Pasian letsong a Tapa a ngah khempeuh in Pasian kiang pan23 hehpihna a ngahna khauh tak a lah khiat ding kisam hi. Topa Jesu itna khuavak a ngah mi peuhmah in khuamial sunga om laite’ tungah khuavak puak ding mawhpuak i nei hi. (R&H, May 16, 1882).\nChrist Gamtatzia-ah Khanlawhna (To Awaken Attributes of Christ’s Character)\nAngsung-khualna hoihlo gamtatna pan khanglo in. Christ gamtatzia ahi, mi hehpihna, itna i neih theih nadingin, Pasian in mihing tampite’ tungah haksatna le gimthuaknate a pian ding phal hi.\nJesu Christ hong lahkhiat mi hehpih theihzia, eite in zong mite’ tungah i lah theih nadingin sapna i ngah ciangin tua itna in khauh takin hong hanthawn hi. Topa in haksatna a thuak pa ahih manin lunggimna ngah dinghi. Eite in bawlsiatna i thuak laitak in Topa in zong bawlsiatna thuak hi. A sisan tawh a lei sa mihing khempeuh it mahmah hi. Topa in eite tungah hong cih in-ah, “Note thukham thak kong pia hi, Kei mah in note kong it mah bangin note khat-le-khat na ki-it un. Khat-le-khat na ki-it theih nadingun hih thukham kong pia hi.” (R&H, Sept. 13, 1906).\nA Sangpen Innkuan A Lianpen Nopsakna (The Highest Home the Greatest Joy)\nPasian in leitung vantung na khempeuh i nuntakna, khuavak le nopsakna kipatna bulpi ahi hi. Ni pan hong pai khuavak tang bangin a bawlsa nuntakna nei khempeuhte’ tun-gah thupha luang khia hi. A lian mahmah Topa’ itna tawh mi-hingte a manpha lungsim hoih silh sak hi. Tua a manpha mah-mah lungsim hoih a ngah khempeuhte in midangte’ tungah hawmsawn ding uh hi. Hih in a sangpen hoihna le a lianpen nopsakna hi a, Pasian in mihingte’ tungah hong pia thei hi. Tua bang mite in a bawlpa Pasian kiangah a naipen in om thei a, itna tawh nasem suak thei uh hi. Pasian tawh nasep khop ding a nial mi in ama angsung ding bek a sem-nuamte ahih manin a lawmte’ haksatnate kimuh mawh bawl uh hi. A cil mi in ama neihsa sum-le-paite kem tentan in Pasian piak hauhna thuphate ama aading bekin zang hi. (Dec. 6, 1887).\nSee also CS 2: Eite Aadinga Muanhuai Hong Sepsak\nPrev post Chapter 1: PASIAN IN MIHING HONG ITNA\nNext post Chapter 2: MIMAWHTE IN CHRIST KITANGSAM


url: =2014-06-15 ~ TBC-Y\nLAMPAI MANLANG PEEN\nPosted on Saturday, June 21, 2014by Siam Kim\nA sanggamnu Mary pen Jesuh’ khephung ah tu-in a thungai hi. – Luka 10:39\nLeitung cidamna lamte’n mihingte’ cidamna a kan uh ciangin gam 32 pan khuapite lakah Singapore khuamite pen lampai manlang peen uhhi, ci hi. Pi 60 pen second 10:55 sawt uha, New York aa teengte in second 12:00 sawt uhhi. Malawi gam Blantyre khuamite pen second 31:60 sawt hi, ci-in mu uh hi.\nKoimun koimun ah na om zongin, a beisa kum 20 sangin mite pen lampai hatzaw tham uh hi, ci-in kimuthei hi. Leitung pen nidang sangin tampi buaizaw tham hi, ci-in a kithei thei ahi hi.\nLeitung in nang hong lunggim sak lua hiam? Jesuh’ kammal ngaihsun pak dih: “Na nasep tawh buai-in lunggim kisa lua teh. Na kisap khat oma, tua pen Mary in teelzo hi. Ama’ kiang panin sutkhiat huailo hi” (Luka 10:41-42) ci-in Martha kiangah gen hi.\nTua kammal ciamteh inla, Jesuh in Martha a taai cih lamin la lo-in, a nasep masak ding a nunun kha ahih ding Jesuh in deihlo hi. Leitung buaina tawh gimsa lua ahih manin Jesuh’ kammalte a zak khakloh pen paammaih sa hizaw hi.\nTopa ading i hanciamna ah, i ngaihsut ding thu khat pen – Topa tawh hun nuam i neih ding a thupi pen hi. – Poh Fang Chia\nAmah kei tawh paikhawm, hong hopih,\nAma aa ka hihlam hong hilh\nBuaina kawm ah lungdamna taktak,\nKei bek nangawn ka kipaak. – Miles\nEi’n Topa tawh i kikholh khop ding sangin, Topa’n ei tawh kikholhkhop ding lawp zawlai hi.\nPosted on Friday, June 20, 2014by Siam Kim\nKa lungsim aw Topa phat inla, Ama’ hoihna mangngilh ngei kei in.\n– Late 103:2\nTunai deuh-in, ka neutuung aa ka lawm khatin sangkah lai-a maan khat email tawh hong khak hi. Hong hilh Sya nih tawh ko a sangnaupang teng ka tut liailuai na uh ahi hi. Ko pen tai kidemna ah a kihel pawl hi-in tai khat pan tai khat le alang dong ka tai hun uh ka phawkkik tiaituai hi. Ka muhkhak ciang ka lung anop mah bangin, amaute mangngilh-in komau’ nasep tek tawh a buaitek ka hih lam ka kitheih ciang a mangngilh thei pahpah ka hihlam ka kiphawk hi.\nNuntakna lampi i tot laitak, i pai ngeina mun zong kimangngilh thei-a, i kikholhpih lawmte zong i mangngilh thei hi. Hun hong bei, zanni cih pen tawmvei sungin beipak a, tulai thu bek tawh i tha vaithai ciat hi. Tua bang hunlai mah-in, Pasian eite tungah hong hoih lam zong i phawkkha kei hi. Tua hih manin David in zong, “Ka kha aw, Topa phat in. Ka sunga om khempeuh aw, Ama’ min thupha pia in! Ka kha aw, Topa pahtawi inla, hong hehpihna mangngilh ngei kei in” (Late 103:1-2).\nTua bang phawk theihna pen koimun koimun ah i om phial zongin kisam hi. Eite hong kimangngilh hi ci-in i ngaihsut laitak, Topa’ hong sepsak sate phawkkik ding thu hoih ahi hi. Tua phawkkikna hangin Topa hong ompihna in tuni bek hilo, hong pai lai ding hunte ah tha hong guan ding hi. – Bill Crowder\nNuntakna tuipi tungah huih nun ciangin,\nSi ding cih ngaihsun-in na lungkiat ciangin;\nThupha khat nungah khat na ngaihsun inla,\nTopa in tampi hong pia na thei ding hi. – Oatman\nTopa’ thumanna i phawkna in i mailam aa ding thathak hong guan hi.\nSHREK TAWH KIMU\nPosted on Thursday, June 19, 2014by Siam Kim\nKa tuute keimah in ka zong ding hi. – Ezekiel 34:11\nShrek pen a lampial tuu ahi hi. Amah pen a lawmte kiang pan a paikhiat zawh kum 6 bang phata hi. New Zealand gam mual tung suanghawm sungah amah a kimuh kik ciangin amute in amah pen tuu salo uh hi. “Leitung taangthu sunga kigen ganhing khat tawh kibang” cihzah-in kigen hi. Shrek pen tuu cingpa tawh a kigamla khin a mangthang tuu khat ahi hi.\nShrek pen tua mual tung panin a kum kik ding hamsa mahmah hi. A pumpi pen pound 60 bang gik a, ama thu-in tuaksuk thei nawnlo hi. Amul bekbek zong giksa ahih manin tua a gammang tuu pen amul a kimeet keileh a suahtak pak nading thubaih hilo hi.\nShrek’ tangthu in hong phawksak khat pen Jesuh in Tuucing Hoih ka hihi (John 10:11), kici hi. Pasian in amite pen ka tuuhonte (Ezek. 34:31) cingiat hi. Shrek bangin ei le ei-in ahoih pen teel theilo hihang. Tua hangin i mawhna vangik hong lianlua hi (Ezek. 33:10). Tua vangikte a zaan theih nadingin, hong cingpa Tuucing hoih kiangah om-in, amah bek i muan theih ding kisam hi. Amah in eite hong bawlsia lo-in hong bawlpha ding hi. – Julie Ackerman Link\nKei hong cingpa itna tawh kidim,\nA hoihna kikhel ngei kei;\nAma aa ka hih sapna nei keng,\nAmah bek a tawntungin ka nei. – Baker\nPasian hong thuhilhna in upna lamah picin ding dong ngimna nei hi.\nJune 15, 2014 Service\nPosted on Wednesday, June 18, 2014by Htaung Kyint\n01. Siampi thungetna~Rev. Dr. S. Pau Khan En, Church Pastor\n02. Drama~ KG 1&2, CED\n04. MD thugenna~Pa Cin Lam Tun, Chairperson, MD\n05. Letsong piakna~MD secretary leh makaite\n06. Phatna La~ Pa Khual leh Lia Lian\n07. "PATE' LUNGTANG"~Rev. Khoi Lam Thang, Honorary Pastor\n24 June 2014 Bulletin\nPosted on Wednesday, June 18, 2014by Siam Kim\nGamlak vakna 6:22-27\nTopa in note tungah a maitang hong taangsakin note hong ompih ta hen. – Gamlak vakna 6:25\nKa laisimna sungah nuihna cih pen cidamna ding ahoih mahmah khat hi, ci-in gen hi. Tua sungah nuihna in i lungtang damtakin kisai saka, patauh dipkuatna kiamsak hi, ci hi.\nNuihna cih pen nang bek ading phattuamna hilo-in, kineih khemna omlo nuihna in a mu khate ading zongin thupha sanna khat ahi hi. Kampau khiat kullo-in, na kiim na paam ate a pakta, amau tawh nuam asa na hihlam kitelsak hiteh. Maitaina in i sukkhak loh mi khat zong a kawi thei, khut tawh kibang hi.\nNuntakna in nuihna ding thu tampi hong pialo hi. Ahi zongin naungeekte’ nuihna le khanghamte’ maitaina tungtawnin lungsim tha la thei hihang.\nNuihna cih pen Pasian’ mel kilatsakna hi gige hi. Gamlakvakna Laibu sungah Pasian pen nui hi, ci-in kimu thei hi: “Topa in note tungah a maitang hong tangsak henla, note hong hehpih ta hen. Topa in note tungah a maipha hong pia henla, note tungah nopsakna hong pia ta hen” (Gam. 6:25-26). Hih kammalte pen mite’ nuntakna ah Pasian’ maitaina a tun theih nading lampi khat-in kizang hi.\nTua hi-a, Topa in nangmah hong it khit nungsang, Amah in Ama’ maitang hong taan ding pen thasial lo-in angtang mahmah lai hi. – Joe Stowell\nTopa, ka nuntakna nang ading a deihhuai hong suaksak ta in.\nNangma maitang kei hong taan den ta in.\nKa nuntakna ah maipha nong piak bangmah-in,\nnuihna tawh ka lawmte khat beek thapia zo dingin hong hehpih ta in.\nNa maitaina in kha thu lamah a gilkialte adingin Pasian’ lungdamna thu a pulaak na hihi.\nPosted on Tuesday, June 17, 2014by Siam Kim\nPasian’ minthan’na vang pen khuavak hi a, Tuuno zong meivak hi khin ahih manin tua khuapi in nitaang leh khataang cihte kisamlo hi. -- Mangmuhna 21:23\nLeitung piancial aa kipan eite in Ni le Kha pen sun le zan ah khuavak hong pia hi, ci-in i theitek hi. Amaute in i gamtat theihna ding khuavak hong pia-in, anteh theipuam ading a kisam dat zong pia hi. I pumpi ading cidamna hong guan khuavak hong paina Ni le Kha pen Pasian’ bawlsa ahi hi. Piancil Lai Siangtho sungah Pasian in, “khuavak lianzaw pen sun a uk ding, khuavak neuzaw pen zan a uk dingin bawl hi” (Pian. 1:16) ci hi.\nNi khat ni ciangin Topa in tua sangin a lamdang zaw khat bawl lai ding hi. Tawntung mun vantung gam ah, “khuavak apia ding ni le kha kisam nawnlo dinga, Pasian’ vangliatna intaan ding hi. Tuuno in tua khuavak pia ding hi” (Mang. 21:23) ci-in John in gelh hi. A minthang Khris pen leithak le vanthak adingin khuavak apia meivak hong suak ta ding hi.\nTopa Jesuh pen “Leitung mite’ mawhna a puakhia Pasian’ Tuuno” ahi hi (John 1:29). Amah pen kha lam khuavak hong puak ding pa zong hi-a, ama nung a zui peuhmah “leitung khuavak” (Matt. 5:14) ahi uh hi. Tawntung mun ah a mah pen khuavak hong pia den meivak hong suak leuleu hi (Mang. 21:23). Tuuno’ vaang tang nuai-ah i om ding hun pen bangzah takin lawp huai! – Dennis Fisher\nJesuh a beel mite khuamial sung omlo –\nJesuh leitung khuavak ahi;\nHong makaihpa’ khuavak nung i zuih tak ciang –\nJesuh leitung khuavak ahi. – Bliss\nLeitung khuavak sungah meimit cih bang om ngeilo hi.\nPosted on Monday, June 16, 2014by Siam Kim\nPa Pasian in a siangtho biakna citakin a ngaihsut thu in: Tagahte leh meigong numeite a haksatna uhah hoihtakin kemin, leitung siatnate tawh kisawhkha loin siangtho takin omna ahi hi.— James 1:27\nSangnaupang pawl khat tagah sang khat ah va pai uha, tua mun ah sangnaupang khat pen a lungnuam hetlo hi. Bang hang hiam, ci-in a kidot ciangin tuma kum 10 lai-a ama’ nuntakna genkik hi.\nTua naupang pa pen gamdang tagah sang khat ah om ngei hi. Amau kiangah mite hong paizel uha, ciahkik pahpah uh hi. Khat veivei ciangin khat le nih hong paikik uha, naupang khat le nih ciahpih-in ta dingin nei uh hi. Ahih hangin hun sawtpi simsim amah kiciahpih lo ahih manin khasia-a, “Kei a bangci tuan deuh?” ci-in lungngai hi.\nTua sangnaupangte’ khualzinna in tua ngaihsutna phonglo kik hi. Tua lai-in, alawmte kiangah a genleh, a lawmte in thungetpih uha ni khat ni ciangin tu-a anu in va pi-in ta bangin nei hi. Tua ciangin tua naupang pen in itna a ngah lam le lam-etna a neihlam kitheitel kik hi.\nPasian’ itna a ciamkha nailo naupangno tampi leitung ah om uh hi (Matt. 18:4-5; Mark 10:13-16; James 1:27). Tua naupang khempeuh i va donzo kei ding hi. Ei hih theih bang ahi: huh ding, panpih ding, thapiak, thungetsak ding cih tawh mapang ni. Naupangte i it leh, eite ta banga hong nei Topa’ min a thangsak i hihi (Gal. 4:4-7). – Dave Branon\nTopa, mi khempeuh nangma’ meel suunin na bawl hi.\nAmaute itna ka lak zawh nading hong huh in.\nKote’ itna le huhna khutte a zaptel nading hong siam in.\nKhris’ itna i sungah hong khan semsem ciangin, Ama’ itna ei’ sung pan hong luangkhia ding hi.\nNUNTAKNA TAWH THUHILH\nPosted on Sunday, June 15, 2014by Siam Kim\nPate aw, na tate uh a hehtheihna dingin bawl kei un la, Khristiante ngeina tawh kituakin taii-in hilhin pantah un. — Efesa 6:4\nKa mit ensak dingin ka ngak laitak kawm tunga kisuang lai ka sim a: “Kum 12 apha naupang 100 ah 80 in a muhna tawh pilna ngah hi” ci hi. Naupangte’n mit tawh a et uh lai, TV, film, thupiang, kiim le paam, innkuan sung gamtatna tungtawnin pilna a ngahlam ka phawk hi. Pate’ Ni-in zong, pa khat ii vangliatna i ngaihsun phakik ding hi.\nPaul in tate hehsak lo-in Topa’ thu hilh-in, khangcing sak ding (Efesa 6:4) ci-in pate thu na hilh hi. Pate’ gamtatna tungtawnin tate’ zahtakna akhang tektek ahi hi. Amah pen a picing hituanlo napi, picinna lamah a manawh hita hi. Pasian’ zia bangin i nuntakna ah i gamtat ciang, tua nuntakna in vanglian-in na lianpi sem hi.\nNulepate khempeuh aw, Paul in “Topa le a vangliatna sungah thahat-in om un” (tg. 10) hong cih pen tua thu hang ahi hi. Ama’ vangliatna bek tawh Topa’ itna le lungduainate a pulaak khia thei ding hihang.\nI tate pen i thuhilh zawhna sangin i gamtatna tawh tangzai takin pilna i pia thei hi. – David McCasland\nVantung aa om Topa, Na itna ka thei nuam hi.\nMidangte ka it theih nading leh na lungduaina le itna midangte tung ka hawmkhia nuam hi. Kei hong guan inla, kei hong zang in.\nPate i pahtawi hi: Amaute in nuntakna bek hilo-in, koici nuntak ding cih hong lak uh hi.


url: =ZYA Official Bank Account tangkona :: ZOMI DAILY\nposted on 15 August 2015 at 9:59 pm Lomkholna: News, Zomi, ZYA\nGamdang pan tuivai dongtuak te huhna pianuam ih om leh ci in kipawlna min tawh bank account nana bawl ung. Mi 4 (President, Secretary, Secretary huh le Sumkem) min tawh hi in tua 4 sung pan mi 2 teitei bek in thoh theih ding in kibawl hi.\nCB Bank code\nSwift BIC Code – CPOBMMMY\nMinam ading seppih it makaite Mizogam Aizawl pan Zomi Innkuan min tawh itna khut kong len uh hi, na malaknate uh thupi sa in kong pakta mahmah uh hi, Topa’n Minam leh Gam ading na gim na tawlna khempeuh uh lawhcinna thupha tawh hong gualzawhpih ta hen!\nTulai Zogam ah Zomite thuakna tuikhang mencim tuamtuamte hangin nmun tuamtuam pan kivei tek hih theih zahzah a huh ding ngaihsutna tuamtuamte nisim i sim khak ciangin Zomite kiitna thupi sa in ko Mizogam a om Zomi Innkuan in zong ahih theihzahzahin Zogam siattuahna ah i phal zahzah tawh mapang ni ciin geelna ka nei uh a, ka muh bangbanguh a sawt loin hong khak sawm ung, tua ahih manin hehpihna tawh atunga nong gen bangin ko kiang pan Bank Account ah hong khak thei lo ka hih manun, President, Secretary, Asst.Secretary leh Treasurer, te a min uh leh a Matpongtin No. nong pia thei dia ahih kei leh hong koi ci khak ding, cih nong hilh theih leh lungdam mahmah nung.\nHang Thawn Tuang,\nPhone No.943 614 1925.\nNext: Master Of THEOLOGY sangman Sia Dalpu\nMalaysia lamzuan in hongzinkhia gunkuang khat kibung


url: =A Palhkhia Ta Ding Mai lam Zomite' Dinmun\nPasian in tuni ciangciang Zomite i omna ciat ah hong kepna hangin i lungdam mahmah hi. Ih pil isiam man hilo, i neih i laam man hilo Topa hong makaihna leh hong itna bekbek tawh, tuciang anung ta leh mun tuamtuam ah aki omthei ahih manin Topa min i phat masa hi. Minam dang tampi takte hamsa mahmah ta leh eite bangin Pasian lam honsakna angah lo mi tampi tak a omlam i thei hi. Ahi zongin ei Zomite pen abeisa in akamsia leh alawhsam i bat hun omphial ta leh tu ciangin Pasian in apalhkhia dingin hong suanna khat himawk veh e ci-in i phawk thak thak ta hi. Topan ei adingin a geelnate damdam in hong tang tung tung ta ahi hi.\n1. KIKHELNA A OM DING CIANGIN KITELKHIALHNA OM THEI ZEL\nLo i khawh ciangin i hal masa a, meikuangin lauhuai mahmah na pin, aden ciang, a zingciang in i khaici tuh ding tawh lo lam manawh in khaici hoih i deih bangbang ituh thei a, ahun acinciangin agah inekbangin tulaitak ZOMI te adingin lohal kuan leh lohal tungtawh kibangin meikhu leh meikuang ging hong tam mahmah kha dinga, ahi zong denciangin thupha in hong nung zuih pah lel ding hi. Pasian in mailam ah Zomite thupha hong pia nuamlua ahih manin khat leh khat a ki-it mahmah ding teng kitelkhial dekdek in i om a, ahi zongin i kitelkhial tuan kei hi. Biakna thu hita leh leitung thu hital eh leitung tangthu i et ciangin thulianpi ahoih athak apian ding ciangin, buai dekdekna leh kitelkhial phialphialnate na om masa thei zel hi. Ahi zongin a nungsang ciangin thupha leh thuhoih in hong zom den hi. Tulaitak Zomite dinmun zong tuadan hi dingin ka um hi.\n2. BIAKNA TAWH A KIKHENSA ZOMITE I KIGAWM KIK THEI TA HI.\nNidangin ipu ipa ten biakna aneihma un Zomi hihna tawh nakigawm diamdiam uh a, biakna ineih ciangin updan,sandan leh zuihna akipan atuamtek in hong om ciangin ut leh utloh hilo in kikhenloh hong pha mawh ta hi. Sunghta putu akipan tanu tapa dongin kikhenthangna hong om ngei hi. Ih zakdan leh i muhdan hongkibang lo ahihmanin ei ngaihsutna tek amanpen leh ahoih pendingin ngaihsun ihih manin kikhen ding hong baihmahmah a kigawm ding honghaksa tawh kibangin abeisa in Zomi te i om khin hi, ahi zongin hun hongpai toto in ngeina leh pau leh ham akitel sinsen eite pen bangbangin i kituamkoih koihnop hangin kikhenna sangin kigawmna mah Topa inhongdeih sak zaw ahih manin ZOMI khempeuh biakna kim kigawm na GZA bang hongpiang a tun koi mun munah biakna khat lehkhat kigawmkhopna hongom mahmah ta hi. Gentehna in Kalaymyo ah Zomi pawlpi 84 om in a vekin kipumkhat pha mahmah hi. Biakna in Minam khen zo nawnlo hi.\n3. AWKAIH IN MINAM KHENZO NAWNLO HI.\nZogam sunga ateng Zomite pen khua 200 valbang ah kiteng in, behleh phung kilamdangin ikhuamun leh omnazui in i aw kaih hong suak tawm lel hi. Tulaitak bang pen Zomi te leitung bup phial ah omta ihihmanin i gam pen leitung bup hongsuak phial hita hi. Nidang sangin kizop kipehna hong nuam mahmah zawlai ahihmanin om khawm bangin thu kizathei ta hi hang. Gentehna in kei Pau Khan Khai pen kapukapa te Tuithang panin apiang hi in, Losau awkaih azang ZOMI te kahi uhhi. Ahi zongin katate Kalaymyo ah kum 14 bang om pih ka hihmanin Kawlte awkaih tawh khat veivei hong pau uh a, awkaih minam ding hi leh Kawl Zomi cih kul ding hong suak hi. Adiakin US leh UK akipan gamtuamtuam atung Zomite taten ZOPAU atheilo ka mukha ngei a, tuate pen Mangkang Zomi cih kul ding tawh hong kibang a, ahi zongin amau khempeuh a vekin ZOMI bek mah tawh i lo ciat hi. AW kaih akibatloh hangin kitel mahmah i hih manin i minam hihna akibang pha mahmah ahi hi. Tua ahihmanin Awkaih in Minam khen zolo ding hi.\n4. ZOMI I HIHNA I KIPSAKNA IN KIPAWLNA TUAMTUAM I NEIHNA PAWLKHAT:\n1. Global Zomi Alliance.\n2. Leitungbup Zomi Innkuan.\n3. Zomi Innkuan USA akipan leitung gam 15 ah nei.\n4. Zomi Council-India.\n5. Zomi Congress for Democracy\n6. Zomi Reunification Organization.\n7. Zomi Youth Association- Myanmar.\n8. Zomi Youth Association- India.\n9. Zomi Football Association- Myanmar.\n10. Zomi Siamsin kipawlna-Myanmar.\n11.United Zo Organization.\n12. Zomi Music Uplift Society.\n13. Zomi Literature Uplift Society.\n14. Zomi Cultural Uplift Society.\n15. Zomi Council-Myanmar\n16. Zomi Christian Literature Society- Myanmar.\n17. ZOLL- India.\n..Tampi omlai ding hi..\n5. ZOMI SUNGAH AWKAIH TUAMTUAM PAWLKHAT:\n1. Saizang awkaih azang Zomi te.\n2. Dim awkaih azang Zomi .\n3. Tedim awkaih azang Zomi\n4. Zo awkaih azang Zomi.\n5. Sihzang awkaih azang Zomi\n6. Losau awkaih azang Zomi\n7. Phaileng awkaih azang Zomi\n8. Paihte awkaih azang Zomi\n9. Khuano awkaih azang Zomi\n10. Vangteh awkaih azang Zomi\n11. Teizang awkaih azang Zomi\n12. Vaiphei awkaih azang Zomi\nAtuamtuam omlai ding hi...\n6. ZOMI APALHKHIATNA DING IN KAWLKUMPI TEN VAI HAWM:\nZomite Pasian in hongpalhkhia sak nuamta ahih manin ahun ahunlo cilo in Kawl kumpite tungah mikisimna bek hilo in ei minam hihna pulaakkhuan leh gelhtheihna dingin hunpha hong piak uh pen a lamdang leh a lungdam huai mahmah hongsuak ta hi.I kumpite adingin i thungetnget pen Topan hong dawng hita hi. Zomi te minam neu mahmah dinmun panin minam gina leh minam thupi khat i suahna dingin Topa lam hong honsakna ahi hi.\nLevel tuamtuam te: Local level pan Township level pan District level pan State level pan National Level dongah i palhkhiatna dingin Topa hong geelsakna ahi hi. Awkaih in local level leh Township level ciang hong tutleh asang mahmah hiding a, Zomi min in National Level dongah hongtun zo ding hi.\n7. LUNGSIM PICING TAKTAWH MAINAWT NI:\n1. Mimal hamphatna ding te koihkhia phot ni.\n2. Innkuan hamphatna dingte koihkhia phot ni.\n3. Khuakhat hamphatna dingte koihkhia photni.\n4. Vengkhat hamphatna dingte koih khia phot ni.\n5. Kuamkhat hamphatna dingte koih khia phot ni.\n6. Nikhat hamphatna dingte koih khia phot ni.\n7. Kumkhat hamphatna dingte koih khia phot ni.\n8. Khangkhat hamphatna ding te koihkhia phot ni.\nKhang tawn tung ading in ngaihsun ciat ni. Itna mit tawh ki-en ni. Hehpihna lungsim tawh kihuh ni. Lungsim kihualna tawh mainawt ni. Kuama mangngilhloh ding kaamsia leh kamhoihlo te kidawm ciat ni. Minam pi khat hongki theihna ding leh hong kiciapteh nadingin Zomi ah kigawm photphot ni. Ei a ciat pen hong thupi semsem lel ding hi. Sing khuahkhat tawh sa kimin zolo dinga khuahtampi i gawm leh sa lim in, nuamtakin kine thei dinga , alungdam ding sing khuah neite mah hong suak lel ding hi. Kikhenna in hong gentheisak dinga, kigawmna in hong lawhcingsak ding hi. Pasian in Kum 2014 pen leitungbup Zomi te adingin ipalhkhiat kum hong suak sak tahen.\nLungsim tawng tawh thungetna anei,\nHome phone: 502-290-1084\nCell phone : 443-757-7816


url: =ZOGAM LAPI DING TAWH KISAI\nA masa pen in, Zo lapi awkaih-a kisa 'Tun sung khat Pan' cih la hi in, hih la pen Kawlgam Vaigam Zomi a neu a lian in a theih leh a sak theih hi a, minam lapi cih theih ding zah li lakah a piang masa pen leh a minthang masa pen khat hi. Tuni dong ciangin nungta mahmah hi.\nTuun Sung Khat Pan\nA nihna pen Pu H. Jelshyam, IAS in a phuah "Sinin Semin Jun'n" cih la hi a, hih pen Siamsin Pawlpi (SSPP) Lapi-in kizang in, India gam Zomite lakah hih la pen thang mahmah hi. Hih la pen minam khawmpi khat peuhpeuh ah sak loh phamawh in kingaihsun hi. Minam lapi cih theih ding zah li lakah a piang a nihna hi kha ding hi.\nSinin Semin Jun'n\nPianna gam gia bang jun di'n,\nSinin Semin gia bang jun'n.\nDial dialin, Diam diam le'ng lawm2\nVualzawlna i gamlei' di'n.\nA thumna ah, Vum Nang sak "Tuun Sung Khat Pan" cih la hi in, hih la pen tulai takin minam lapi cih theih ding zah li lakah a minthang pen hi lai ding hi. Minam khawmpite ah kisapi pen lai hi. Kawlgam Vaigam Zomite in kithei tuak hi. Hih la pen tam veipi tak kipuah phapha zel hi.\nA lina cih dingin Thawn Kham la "Zogam " kilawm pen kha ding hi. Hih la pen Minam Lapi cih taak pen ahih hangin a pian zawh a sawt nai loh mah bangin mikim in kiza kithei nai lo hi. Ahi zongin a za peuhpeuhte lungsim pen bun mahmah hi. Tua ahih manin hih la in minam lapi cih theih ding la dangte melh-tohtoh tuak in, Zomi sungah dinmun sang hong luah toto ding tawh kibang hi. Tua ahih manin hih pen a kheng zo ding dang a om ma, tu ciangciang adingin Minam Lapi dinga kilawm pen khat hi phot hi. A kuama peuhin siam leng hoih ding hi.\nHih banga minam lapi cih theih ding la li hong kisuangte pen a kilawm pen, a hoih pen cihna hi lo hi. Hih la lite sanga a hoih zaw leh a kilawmzaw la dang tampi tak om ding hi. Ahi zongin minam la cih dinga a kilawm khat pen mipi in a zat khol kei leh mipi lungsim bun zolo cihna suak a; a hoih kei phialzaw zongin mipi in a zatzat khat pen minam lapi cih theih hong hi zaw veve hi. Tua mah bangin minam lapi a kici, ahih hang mipi in a phawk khol loh khat pen Chin State, Zomi Baptist Church (ZBC) la bu sunga om "Zogam Lapi" ahi hi. En mah dih leng:\nWord: Rev. Tuan Khan Mung\nTune: G. Biak Nawl\nHih hong kiteelkhia la ngate pen mi tuamtuamte' ngaihsutna tawh kituak lo, ahih kei leh minam lapi dinga hi thei sak loh late hi kha ding hi. Tua pen kuamah mawhsiat theih a hi kei hi. Minam lapi bawl dingin seh tuam mi a om hi lo hi. La thak hong piangte lak pan a kilawm pen peuhpeuh in Minam Lapi hihna hong luah toto ding hi. //


url: = Khun krabii hiiroh 【HD】Khun krabii hiiroh Khun krabii hiiroh内容简介_青色艺术915_色情影視\nBoys to Men 黑暗深处 Are You Ready for Love? 再生实验 鬼域 听见天堂 里奥纳德·科恩：我是你的男人 圣·拉尔夫\nKhun krabii hiiroh,青色艺术915\nKhun krabii hiiroh,青色艺术915剧照\n除了"Khun krabii hiiroh 【HD】Khun krabii hiiroh Khun krabii hiiroh内容简介_青色艺术915_色情影視"你也可能喜欢以下影片：\n4."Marcelino, pan y vino"\n8.Corpo dell'anima, Il\nKhun krabii hiiroh 【HD】Khun krabii hiiroh Khun krabii hiiroh内容简介_青色艺术915_色情影視网友评论\nKhun krabii hiiroh,青色艺术915-色情影視-最新更新-百度地图-RSS订阅-网站地图-\nCopyright © 2012-2015 Khun krabii hiiroh,青色艺术915-Khun krabii hiiroh 【HD】Khun krabii hiiroh Khun krabii hiiroh内容简介_青色艺术915_色情影視.All Rights Reserved .


url: =Singapore ah Zika Virus ngah mi 16 kibehlap, mi 258 hita ~ ZD :: ZOMI DAILY\nposted on 6 September 2016 at 9:47 am UTC+9:30 Lomkholna: Health, News, Sawltak, Singapore, World\nSingapore gamsung ah zanni Monday (05 September) ni in Zika Virus a ngahthak mi 16 ki behlap leuleu a, zanni ciangciang Singapore gamsung ah Zika Virus angahkhin mi 258 tak phatota cih CNA pan kiza hi.\nHih Virus ngahthak mi 16 lakpan in mi 11 tepen Aljunied Crescent, Sims Drive, Kallang Way, Paya Lebar Way cih vengkuam sungtengpan mah cizel hi. Hihvengsung tengpen Zika Virus ahuaisiatdiak, aki lawhphatdiakna vengkhat ahihi.\nAdang mi 1 pen Joo Seng Road vengsung panin angahding in ki ummawh a, acianlai adang mi 4 tepen koici bangin hih Zika Virus ngahkhiakha cih ki theicianlo hi.\nNational Environment Agency (NEA) te genkhiatna ah Vector Control mah kihanciam cih limgen uh a, Aljunied Crescent, Sims Drive, Paya Lebar Way, Kallang Way kuamsungteng ah thokang aomloh nading in thoza kapngekngek uhhi. Hihvengteng banah Circuit Road, Geylang East Central, Geylang East Avenue 1 cih vengsungteng zong siansuahna neiding uh cihi.\nMonday ni in Ministry of Health (MOH) te genkhiatna ah Singapore gammi khempeuh Zika Virus ki sitciannuam, Test bawlnuam te kumpi sumtawh huhna Subsidies piading uh ci’n tangkokhia uhhi.\nNisim mahin Singapore gamsung pan Zika Virus akilawh omdenmawk a, lungkhamhuai simtham hi. ZD Sawltak #zomidaily\nPrevious: 21st Ce. PL-a ZCD’ Thusun: Feedback on Feedbacks ~ Pu Zokhai\nNext: Tg. Vial Za Mung – Dahpihna leh Tamlawhna (Laaitui, kum 30)


url: = Laisiangtho pen Pasian’ kammal ahi hiam?\nLaisiangtho pen Pasian’ kammal ahi hiam?\nDotna: "Laisiangtho pen Pasian’ kammal ahi hiam?"\nDawnna: Hih dotna ih dawn kikna tungtawnin Laisiantho ih muh zia leh ih nuntakna sunga Laisiangtho ih athupit zia hong lak bek hi lo in, ih nuntak na sungah Laisiantho pen a thunei pen a hihna hong lak ding hi.Laisiangtho pen Pasian kammal hi leh eite in ih it ding, ih sin ding, ih zuih ding leh ih up ding a hihi. Laisiangtho pen Pasian kammal hi leh Lasiangtho theih lohna pen Pasian theih lohna a hihi.\nPasian in Laisiantho hong piak na-in amah in eite hong itna a hong lah nopna leh a hong theih sak nopna ahihi. “Kipholak na” ih a khiatna in Pasian in mihing te tungah amah pen kua ahi hiam cih a theih sak nopna leh eite in amah tawh ih ki pawl kik theih nang lampi muhna a gennopna hihi. Hih thute pen Pasian in akammal sungah hong gen kei leh eite in ih thei zo kei hi. Pasian in ama kammal pen abei sa hun kum 1500 hun lai in hong piak ahihhang in tuni ciang dong Pasian tawh a man aki zop theihna dingin mihing te in a theih ki lawm thu khempeuh te hih Pasian kammal Laisiangtho sungah ih mu thei hi. Laisiangtho pen Pasian kammal hi leh upna, gamtatna leh ih upna te pen hih Laisiangtho kammal tungah ih din ding a hihi.\nLaisiangtho pen laibu mawkmawk hi lo in Pasian kammal a hih lam kei mahin bang ci theih theih ding ka hi hiam? ci-in nang leh nang na ki dong kha thei ding hi. Laisiangtho pen laibu dang tawh aki bang lohna pen bang ahi hiam? Laisiangtho pen Pasian kammal a hih lam koibangin teti lak thei ding hiam? Laisiangtho pen Pasian kammal, Pasian hu mop, upna tawh ki sai a kicing lai bu hi ci in tel tak in na theih nop leh hih dotna te a ki dot loh pha mawh a hihi.\nLaisiangtho pen Pasian kammal hi ci a, upna sungah muanlah ding bang mah a om kei hi. Laisiangtho pen Pasian kammal a hihna Paul in Timothy kiangah alai khak na sung ah hih bangin ih mu thei hi. “……..Timothy aw, Khazih Jesu upna hangin hotkhiatna pilna na ngah theih na dingin asiangtho Pasian kammal pen na neu tung panin na sin khin zo hi.\nLaisiangtho sunga a om thu khempeuh te pen Pasian hu mop a hihi. Tua te pen thuhilhna, mawhna pulakna, kipuah phatna leh thuman thutak hilhna a, a ki zang a hihi. Tua a hih man in Pasian mi in Laisiangtho tawh ki tuak a nun tak leh na hoih tampi a sem thei ding hi” (2Tim.2:15-17).\nLaisiangtho pen Pasian kammal a hihna Laisiangtho sung leh adang mun tuamtuam pan in teti ki lak thei hi. Laisiangtho sungah sim le hang Laisiangtho pen Pasian humop a hih lam ki mu thei hi. Amasa pen pen in Laisiangtho pen Pasian kammal a hihna pen Laisiangtho ih a thu luan zia a ki bang na in hong ki lang sak hi. Laisiangtho pen bu kingawm sawmguk leh guk om in, minam tuam tuam leh mun tuam tuam pan in ki gelh a, pau tuam tua tawh zong ki at in, kum 1500 hun sung bang hi a, mi 40 val bangin mun tuamtuam panin a at hangin hih Laisiangtho pen a patna pan in a tawpna dong ki tukkalh cih omlo in a deih na aki khat hi. Laisiangtho ih lam danna pen hih a deih na aki bang na pan in ih mu thei hi. Pasian in mihing te lungtang sungah na sem a hih manin mihing te in Pasian thu at a hih lam tel tak in honglak a hihi.\nAnih na ah Kamsang te thu gen na tungtawn in Laisiangtho pen Pasian kammal a hih lam hong lak hi. Israel mi nam te a ding ahi zongin, hong pai lai ding hun a khuapi te a ding ahi zongin, mikhempeuh te a ding a hi zongin, Messiah hong pai ding hun a ding ahi zongin, hih Messiah pen Israel mite a ding bek a hilo, mi khempeuh te a dingin hongpai ding thute a genna mun za val ah ki mu thei hi. Laisiangtho pen adang biakna laibu ahih keileh Nostradamus te gelh laibu tawh a ki bang kei hi. Laisiangtho sunga aki gelh thute pen ki cian mahmah in pelh lo in tangtung lianlian hi. Laisiangtho lui sung bek ah zong Jesu thu tawh ki sai in a gen kholh na mun za thum val ah ki mu thei hi. Jesu pen kua sungpan in hong suak ding, kua mi nam sung pan in hong suak ding cih bek gen khol lo in amah pen si a nithum khit ciangin a thawh ki ding thu zong hong gen khol hi. Laisiangtho ih tang tun zia pen kam bek tawh a ki gen hi lo in Pasian kammal a hih manin a tang tung a hihi. Laisiangtho bangin aki gen khol thu te a tang tun lianlian biakna laibu hih leitungah a om kei hi.\nA thumna ah Laisiangtho kammal ih ukna leh avang liatna tawh in ki lak thei hi. Hihpen a masa nihte sangin ukna nei zaw ahihmanin Laisiangtho pen ukna leh vangliatna nei a hih na hong ki langsak hi. Laisiangtho pen a dang laibu te tawh ki bang lo in ukna a nei hi. Vangliatna nei a hih na pen avanglian Pasian kammal ahihmanin mitam pi tak te ih nuntakna a ki khelsak na ki mu thei hi. Laisiangtho in zudawn ding a phal kei hi. Nupa ki zopna ah a val om mi te na gawn mawhmai na apia hi. Akisia ding nuntakna na a puah pha kik hi. Mimawh te mawhmai na apia hi. Mawhna apua lak hi. Laisiangtho simna hangin ki muh dahna na gawn itna in hong kihei sak thei hi. Laisiangtho in Pasian kammal bek ih a septheih vangliatna te bek a sem hi.\nLaisiangtho pen Pasian kammal a hih na thu adang na ten zong teti a lak hi. Akhat na pen Laisiangtho tang thu a hihi. Laisiangtho pen a man mahmah tang thu a hihman in adang a ki at laibu te tawh ki banglo hi. Laisiangtho sunga thu piang te leh a dang lai at siate ih et ciangin Laisiangtho sung a aki at thute pen a hun ki cian lianlian in man mahmah se hi. Laisiangtho sung a thu piang teng leh Laisiangtho aki lakna ih et ciangin leitung kipat pan a, a om laibu khempeuh sangin a hoih zaw a hi lam ih mu thei hi. Laisiangtho sunga, aki at thute pen biakna leh zuihna tawh ki sai-in a muantak mahmah a hihi. Tua a hih manin Laisiangtho pen Pasian kammal ahih na hong lak hi.\nLaisiangtho pen Pasian kammah a hih na a nih na teti in lai bu gelh te ih a thu luan zia ki tuak na ahihi. Ih gensa mah bangin Pasian in a kamal a gelh dingin mun tuamtuam a om mihing te a zang hi. Hih laibu at te ih nuntakna ih et ciangin a thuman lo mite ih at lai bute pen eite in ih up ding a hi kei hi. Amau nuntakna ih et tak ciangin amau te in amau upna hangin sih na dong thuak gam uh hi. Tua ahih manin hih mite in Pasian gen thute at a hih lam hong lak hi. Hih Laisiangtho thak at te leh thu um mitul tampi tak te(ICor.15:6) in amau thu gen pen thuman thu tak a hih lam thei uh hi. Banghang hiam cih leh amau te in Topa Jesu khazih a thawhkik khit ciangin amah tawh hun tampi tak a om khop man uh a hihi. Ih Topa Jesu thawh kikna hangin amau te in hangsanna a nei uh hi. Amaute in a bukna pan in hong paikhia uh a, Pasian a lah thute hangin sih ding nagawn tel uh hi. Hih mite nuntak na leh sihna hangin Laisiangtho pen Pasian kammal a hihna hong lak hi.\nLaisiangtho pen Pasian kammal ahihna hong lahna a tawpna in Laisiangtho kammal ih ki siat theih loh na ahihi. Laisiangtho pen Pasian kammal hi a, thupi mahmah ahih manin Laisiangtho tangthu sungah en le hang Laisiangtho pen do in a sia sak nuam mitam pitak a om uh hi. Romah ukna nei te a hi Diocletian leh a dang Laisiangtho a neu sekte, leh tuhun a pasian thei lo te leh Pilna a suang te in Laisiangtho pen a bei sak nop uh hangin hih Laisiangtho pen siat hun leh bei hun a nei kei hi. Tua bek hi lo in Laisiangtho pen Leitung bup ah a ki khawng pen zong a hihi.\nHun sim in mi tampi tak te in Laisiangtho pen tangthu bang bek in ngaihsun uh hi. Tangthu tuanthu kin te in hih Laisiangtho pen tang thu bang bek in a ngaih sun uh hi. Mipawl khat te leuleu in Laisiangtho thu gen te pen tuhun tawh ki tuak nawn lo hi ci uh hi. A hi zongin Laisiangtho ih thu manna, a gen thute leh a hilh thu te pen hih leitungah tu ni dong hoih penlai hi. Laisiangtho pen science, psychology, leh political pilna nei te in a nial uh hi. A hi zong in Laisiangtho pen a ki at hun lai mah bangin thuman in manpha mahmah lai hi. Hih laibu pen abeisa hunkum 2000 pan in ki pan in mitampi takte ih nun takna aki khel sak a hihi. Mitampi tak te in Laisiangtho pen galbawl in a suksiatnop uh hangin, Laisiangtho pen kisia het lo in tuni dong thuman thutak leh vang liatna tawh a ki dim lai hi. Hih Laisiangtho pen a susia nuam te in susia zo lo in, a bawlsiatna hangin Laisiangtho pen Pasian kammal ahihna leh Pasian in kem a hihna a hong ki lang sak zaw a hihi. Tua ahih manin Laisiangtho pen mitam pi takte in susia mah tase leh hih Laisiangtho pen ki sia het lo a, zongki khel het lo hi. Tua bek hi lo in Jesu in “Lei leh van a ki sia zongin kakammal aki sia ngei kei ding hi” (Mark.13:21) a ci hi. Hih hong ki gen thute hangin Laisiangtho pen Pasian kammah ahih lam kua mah in a nial thei ngeikei ding hi.


url: =Jasuan Beh Tangthu A tom in. - Laibu Saal\nHome > Taangthu > Jasuan Beh Tangthu A tom in.\nJasuan Beh Tangthu A tom in.\nPu Jasuan Koi pan Piang?\nPu Jasuan pen AD 1230 kum Luika khua men a cip hun ma kum nih kum thum pawl in a suak a hihi. Teizang kampau unau sagih te’ kanna pan a mah bek unau in ki mu a, Zomi mipil tampi in zai tak in hong kan toh uh ciang in, unau pasal li a phak lam uh hong mu khia uh hi. Hih thu ko te’ kanna sang in ki cing zaw a hih man in maan zaw ding hi ci in ka sang uh hi.\nBaangzaang ah Pu Jasuan’ Inn kang.\nPu Jasuan in Teizang khua a satna thu.\nTeizang khua pen Pu Jasuan in AD1285 kum pawl in a sat hi ding in hi, ci in ki ciamteh hi. Pi Ciang Tuang’ khuasat Baangzaang ah mi tam in innmun logam tuidawn ding ki cing nawn lo a hih man in Pu Jasuan in a tate tawh khuathak khat a sat ding in mun hong zong uh hi. Khua satna ding zong in hong vak kawikawi uh ciang in Teising tampi pona kuampi khat hong tuak uh ah, tua mun pen mite’n lipkhap huai a sak mahmah mun gam simtham khat a hihi. A zing ciang en kik in tui ki cing a hih man in hoih sa in, khuasat pah uh a, na teng pah uh hi.Teising tampi pona mun a hih man in, tua min tap sak pah uh a, Teizang khua ci in na phuak uh hi. Teizang mite i cih ciang in pu Jasuan khuasatna Teizang khua ah piang in, a khangkhia khempeuh Teizang mite ki ci in, Teizang kam pau uh hi. Tu hun ciang in Teizang khua pan in a piang mi tampi takte in mun tuamtuam ah teng uhin, a teenna mun zui in Lusei pau, Falam pau, Hakha pau, Tedim pau i cih te zang in, omna mun zui in kampau tuam2 a zang mite sung ah zong Teizang khua pan a paingkhia suan leh khak khempeuh in Teizangmi mah hi veve hi.\nDeih teng tui bang a tuna.\nPu Jasuan pan a khang kua na Pu Suan Hau khan lai in, gal leh sa sim in lobuk ah sawtveipi a om kal un Pu Kaih Mang khua ah na ciah hi. Pu Suan Hau a ciah ciang in,” Kei hausa siahkai hi’ng,” na ci hi. Pu Suan Hau in thusia lasia a deih loh man in na nial nawn lo a, Teizang khua ah Pu Kaih Mang siahkai hong suak pah hi. Hih hun a ki pan Pu Jasuan tu leh ta te siahkaih hun hong bei hi ta hi. Pu Kaih Mang in Teizang khua ah a saihkaih hun sung in Pu Suan Hau siahkaih teng zom to hi. Pu Suan Hau siahkaih ngei innsa liang, gamsa liang ,miim leh taang te ban ah zutaak sa leh aktui aktak a ki pan a lak tak ciang in khuapih te in thuakhak sa mah2 uh hi. Tua hun laitak in pawlgal in sim thei zel a, khuami te in “Kaih Mang in do hen,” ci in kua man huhnuamlo in lobuk lam ah taisan mang uh hi. Tua hun a ki pan Teizang khua ah gam pha mah2 a, nahnam thum vei a po hun ki ci hi. Hih hun lai tak in gal leh sa tam a hih man in sim leh mal ah ki lalsan mang hi.\nPu Jasuan ta Teizang Nam sagih te’ ki ciaptehna.\n(a) Sanak sagih.( A guh hi lo in a pangsa khutpi ciacia hi.)\nPu Sinte in Pu Jasuan tapa sagih lak pan a u pen hi a, a Pu Jasuan a sanggam Pante, Kawngte, Zahlangh, Vomlong, Lamkai leh Khupson te tawh Teizang khua a sat khat a hihi. Pu Sinte in a sanggam Pante leh Kawngte tawh Khualui khua sat in inn na tuan uhhi. Khuailui khua ah a om lai in gam leh leitang hoih a hih man in khawhsa kham in khawi leh vulh te tawh nuamsa in hong om ciang in mi tampi in hong bel uhhi. Khua nuam khua minthang khat hong suak a hih man in tua lau ah mang in siah na kai hi.\n(a) Ka sau dawh in tam na e,\nBual khua dawh in tam na e.\n(b) Min leh sawm tang ka tuang lam aw,\n(c) Kasau dawh in tam na e,\n(d) Kasau dawh in tam na e, vaivut a suaksa maw,\nBual khual a sau phei sa’ng e.\nPu Lamkai Tangthu.\nSource : Sianhawmsiam.\nItem Reviewed: Jasuan Beh Tangthu A tom in. Description: Rating: 5 Reviewed By: Cinpu Zomi


url: =Laihiangtho Dokna (Mark 5-6) ~ Thu Tatuam (Siyin News)\nLaihiangtho Dokna (Mark 5-6)\nThursday, March 12, 2015 Laithiangtho Dokna No comments\n1. Thaa ngilo veipa sia koi sungah teang ziam?\nb. Kulh khat\nc. Mithi phumna lianghawng\n2. Thaa ngilo veipa in TO Jesu bangba paupui ziam?\na. Zakta tatak\nb. Launa lianpi taw\nc. Awnging tak\n3. Thaa ngilo veipa ii min sia bang ziam?\n4. Thaa ngilo vei ngei pa in adamna thu koisungah son ziam?\na. Khuapi Sawm\nb. Khuapi sali\nc. Khuapi nga\n5. A tanu adam sak nuam Jairus sia bang seam ziam?\nc. Synagogue lampui\n6 Talitha Koum ii khiakna sia "numeinu awng ___ in" hi.\na. na dam\nb. kidawm vun\n7. TO Jesu in Mihingte ii bang lamdang sa ziam?\na. Ama ngaimawkna\nc. Amawna lian\n8. Nungzui kop bangza kisikkik natu hil in kuan sak ziam?\n9. Cinate sia nungzuite in bangba hi in damsak ziam?\na. A lutung khutnga\nb. TO jesumin suang\nc. Olive thau noai\n10. Herod in TO Jesu sia akua ci'n sang ziam?\na. Prophet khat\nc. Tuiphumpa John\n11. Mipite bang ahi lan in nungzuite ngunkuangsung to ziam?\na. Amut lan\nb. Acia lan\nc. An aneak lan\n12. Mi tulnga avak zawk ciang mipi taw koisungah kiciam ziam?\na. Bethsaida khua\nc. Galilee tulii\nJesu in Thaa Ngilo vei Pasal khat Dam sak\n1Jesu sia a nungzuite taw Galilee Tuili lang khat Gerasa ngam hong theng hi. 2Ngunkuang sung pan hong pusua po ciang, mithi phumna lianghawng khat sung pan hong pai pasal khat taw Jesu kisi hi. Hisia pa sia thaa ngilo vei a, 3tua ahikom ama sia thaan sungah teang hi. Kuama in ama sia thikkhau taw zong khit thei nawn ngawl uh hi: 4tam veipi ma a khut le a peang pan thikkhau taw kikhi ahihang a khi simin, ama in thikkhaute santat in peangkol thikte zongh suutham hi. Ama sia kuama uk cip zawk ngawl tu dongin hat mama hi. 5Sun le zan in thaan kawm le mualtung kantan in vak a, cik au in ama le ama suanghiam taw ki at bul hi.\n6Jesu a ngalmu ciangin, hong tai a, Jesu mai ah khupdin in, 7awnging tak taw au hi. “A saangbel Pathian Tapa awng! Kei bang hong law nuam ni ziam?” 8(Hi bangin banghangin ci ziam cile Jesu in, “Thaa ngilo awng, pasalpa sung pan hong pusuak tan!” a ci hu ahi hi.)\n9Tua hi a Jesu in, “Na min bang ziam!” ci in dongh hi.\nKa min sia “ ‘Mihonpi’ khu hi—” ci hi, “Kote tam tatak ka pha uh hi!” ci hi. 10Tua ngam panin, thaa ngilote a nawkeak ngawl natu in Jesu tungah thaa ngilo in ngen top hi.\n11Tua mualpangh ah vok honpi khat an zongin taa uh hi. 12Tua ahikom thaa ngilote in Jesu munah, “Vokte kung zuanin a sunguh ah ka tum thei natu thu hong pia tan,” ci uh hi. 13Ama in tabangin thupia a, doaite in pasalpa sung panin pusuak in vokte sungah tum uh hi. Vok honbup— tul nii bang a pha tu teng sia— liangpangh ah hong ki nuntaw ngawp a, tuili sungah tuitaa in thi siat hi.\n14Vokcingte tai in, hi thu khuapite sung le lote sungah kizel sak hi. Mihing tam mama in bang thupiang ci en tu in pai tek uh hi, 15taciang Jesu kungah hong thet uh ciangin, doai hon tam mama a vei pasalpa mu uh hi. Tua pa sia tua munah to a, puan silh in thinciim in om hi, tasia ciang a mate theampo lau uh hi. 16A mute theampo in ngual mun a pasalpa tungah bang thupiang a, vokte bangtat, ci sia son sawn uh hi.\n17Tua ahikom amate in Jesu sia amate ngam a nusiat natu in sawl uh hi.\n18Jesu ngunkuang sungah tosuk tu in, a kithoai ciangin doai a nawkeak sak pasalpa in Jesu munah, “Nang hong zui sak tan,” ci in ngen hi.\n19Ahihang Jesu in a zui sak nuam bua hi. “Na inn ah cia zaw tan a, Topa in nang tungah bang hong vawt a, bangza in hong dik ziam ci thu na innkuanpuite munah son tan,” ci hi.\n20Tua ahikom pasalpa pai in Khuapi Sawmte ah Jesu ama tungah a nasepna teng son hi. A za theampo in lamdang sa uh hi.\nJairus Tanu le Jesu ii Puanmong A Tham Numeinu\n21Jesu in tuili kantan in a lang khat ah pai hi. Tua tuili hui ah mihonpi khat sia Jesu kiim ah kikhawm uh hi. 22Jewte synagogue khat lampui upa Jairus kici khat in, Jesu peangah bok a, 23“Ka tanu zawm mama hi. Hong dam kik natu in, hong pai in a tungah na khut hong ngak sak tan,” nasia takin ngen hi.\n24Taciang Jesu in ama taw paikhawm hi. Mihing tam mama Jesu taw tonkhawm ahikom a kiim theampo pan kiphulung uh hi.\n25Kum sawm le kum nii tawntung chiluang natna nasia tak a nei numei khat tua sungah kihel hi, 26zatote theampo in bawl a, a sum a paai theampo bo in, kibawl ahihang dam zaw ngawlin lawmawk seseam hi. 27Ama in Jesu thu za ngei a, tua ahikom mihonte sung pan Jesu nungsang panin, 28“A puanmong beak thamthei leng dam tu khi hi,” ci hi.\n29A laktong puasilh a tham sak ciang a chiluang sia thakhat in kang hi, taciang a ngim nga tawntung na pan damna a nga hunlam a thin sungah ama le ama kihe hi. 30Thakhat in ama sung pan vaangletna pusuak hi ci in Jesu in, phawk a mipite sangah kiheak in, “Akua in ka puan hong tham nu ziam?” ci hi.\n31A nungzuite in, “Mihonpite ii hong tuamcip na mu hi, bangbangin akua in hong tham nu ziam, ci ni ziam?” ci in zo kik uh hi.\n32Ahihang Jesu in ama a tham sia a tel dong en kakoai hi. 33Numeinu in ama tungah bang thupiang ci in phawk ahikom, lau in liing a, Jesu sangah pai hi, 34a peang ah khupdin in, ama tungah a thu theampo son siat hi. “Ka tanu awng, na upna in hong dam sak zo hi. Thinnuam in pai tan, na ngim ngana pan dam tan,” Jesu in ci hi.\n35Tabang Jesu a pau laitakin Jairus inn pan kamtai pawlkhat hong pai a, “Na tanu thi zo hi, banghangin Syapa ngim papia lai ni ziam?” ci uh hi.\n36Jesu in amate thuson sia nangon thaakin, “Lau heak in, um po in” ci hi. 37Tua zawkciang Peter, James le a suapuipa John sim ngawl ngualdang kuama a paipui bua hi. 38Amate sia Jairus inn hong theng a, a kap taw a au taw buai in om Jesu in mu hi. 39Ama sungtang in tua mihingte munah, “Banghangin hi bangin buai nu ziam? Banghangin kap nu ziam? Numeino thi ngawl hi, a mu hi bek hi,” ci hi.\n40Amate in ama nuisan uh hi. Tua ahikom amate theampo, doipua ah pusuak sak siat a, numeino ii pa, a nu le nungzuite thum taw inn doituamna sung numeino lupna ah tum uh hi.\n41Ama in numeino sia a khut pan kaito a, ama tungah, “Talitha koum,” ci hi. A khiakna sia “Numeino awng, tho in hong ci khi hi,” ci na hi.\n42Ama sia thakhat thu in hong thoto a, inn doituam sung tengah kotva tu in kipan hi. (Ama sia kum sawm le kum nii pha hi.) Hi bangin, hong pian ciangin, mihingte sia nasia tatakin a lungmang uh hi. 43Ahihang Jesu in kuama munah a son ngawl natu in, nasia takin khaam hi, taciangin, “Bang khat papo a neak tu pia vun,” Jesu in ci hi.\nNazareth ah Jesu Kinial\n(Matthew 13:53-58; Luke 4:16-30)\n1Jesu in tua mun nusia in ama khua Nazareth ah cia kik a, a nungzuite in zui uh hi. 2Sabbath ni in synagogue ah thuhil tu in kipan hi. Tua munah mihing tam mama om hi; taciang ama thuson a zaak uh ciang, amate in lamdang sa tek uh hi. “Hite theampo koisung pan ama in nga ziam?” ci uh hi. “Ama tungah a kipia ciimna bang ciimna ziam? Ama in na lamdang laknate bangbangin vawt ziam? 3Ama sia Mary tapa James, Joseph, Judas le Simon ii suapui letamapa hi ngawl ziam? A suapui numeite zongh hi sung ma ah teang siat hi ka na ngawl ziam?” ci uh hi. Tua hi a, amate in, a nial uh hi.\n4Jesu in, “Kamsang khat sia ama khua, ama bete le a innkuanpuite simngawl po in, mun theampo ah zakta uh hi,” ci hi. *\n5Ciina tawmte tungah khut nga a, a dam sak simngawl tua sungah na lamdang laknate, a vawt thei bua hi. 6Ama in mihingte ii upna a nei ngawl uh sia, lamdang sa mama hi.\nJesu in Nungzui Sawm le Niite Sawl\nTua zawkciangin Jesu in tua mun kiim le paamte ah pai in mihingte hilna nei hi. 7Ama in nungzui sawm le niite samin, nii veu nii veu paikhawm tu in sawl hi. Doaite tungah thuneina amate tungah pia a, 8“Na khualhawna uh ah, ciangkhut simngawl a dang keng heak vun— anluum hi kale, an khonna ip hi kale, na za-ip sungah sum hi kale, pua heak vun. * 9Peangdapte thua vun a, ahizong laktong keng thua heak vun. 10No hong saangna inn ah tung tavun a, tua mun pan na din kik uh mateng tua inn ah taam tavun. 11Khua khat po ah no hong kisaang bua a, hong ngai nuam bua ahile, nusia vun a, na peang ah leivuite na thin tavun. Tuate sia amate kidop natu thupiakna ahi hi,” ci thua hi. *\n12Tabangin amate pai in mihingte a mawna uh pan a kisiik kik natu thu hil uh hi. 13Amate in doaite tam mama notkeak in, ciina tam mama olive thau taw zuut in dam sak uh hi. *\nTuiphumpa John Thina\n14Tu in Herod Kumpipa in hi thute theampo za hi, banghangziam cile, Jesu ii minthanna sia mun theampo ah kizel hi. Mihing pawlkhat in, “Tuiphumpa John nungta kik hi! Tua hu in ama in na lamdang vawt thei natu, vaang nei hi,” ci uh hi. *\n15A dangte in, “Ama Elijah hi,” ci uh hi.\nAhihang a dangte in “Ama taangh lai kamsangte bangin kamsang khat hi,” ci uh hi.\n16Herod in a zaak ciangin, “Ama sia Tuiphumpa John hi! a lu ka tan sak sa hi napi, hong nungta kik hi!” ci hi. 17Herod ama mama in, John a mat natu in thupia a, thikkhau khi in thong sungah khum hi. Herod in hi bang a, a ngamtat sia banghangziam cile a suapuipa Philip ii zi Herodias a tenpui hang ahi hi. * 18Tuiphumpa John in Herod munah, “Na suapuipa ii zi na tenpui sia suak ngawl hi!” a ci tawntung hang ahi hi.\n19Tua ahikom Herodias sia John tungah lungkim ngawlin, thalup sawm ahihang Herod hu in a that thei bua hi. 20Herod in John sia kiita hi, banghangziam cile John sia mihing thiangtho, mihing pha hi ci in he a, tua ahikom ama keamcing hi. A hilna a zaak simin nasia takin a thin nawngkai ahitazong, Herod in John thuson sia ngai nuam hi.\n21A khakbel ciang Herodias in hunpha khat nga hi. Herod sua ni hi a, ama in kumpi sung ulianbel theampo, ngalkapmangte le Galilee ii khuanu khuapa te atu in poai vawt hi. 22Herodias ii tanu pai in hong laam a, Herod le a leangnate theampo lungkim uh hi. Tua ahikom Kumpipa in ngaknunu munah, “Bang na dei ziam? Na dei papo hong pia tu khi hi, ” ci hi. 23Kamciam tam mama taw ama tungah, “Nong nget theampo hong pia tu khi hi, ka ngam a lang khen dongin hong pia tu khi hi, ci in ka kiciam hi!” ci hi.\n24Tasia ciang ngaknunu pusuak a, a nu munah, “Bang ngen tu khi ziam?” ci in dongh hi.\n“Tuiphumpa John ii lutang,” ci in zo kik hi.\n25Ngaknunu sia kumpipa kungah manlang takin, heak kik a, “Tuiphumpa John ii lutang sia tu mama in hi lai ah kuangdal khat tungah hong pia tan,” ci in ngen hi.\n26Kumpipa sia hi thu huvau in khuangai mama hi, ahihang a leangna theampo ii mai a kiciamna a vawtsate hu in, a nial thei bua hi. 27Tua ahikom a cing khat pai sak paih in, John ii lutang hong paipui natu thu pia hi. A cingpa pusuak in, thong sungah pai a, John ii lutang sattan hi; 28Taciang kuangdal khat ii tungah koi in ngaknunu pia a, tua nu in a nu pia sawn hi. 29John ii nungzuite in hi thu a zaak uh ciangin, a luang la in vui uh hi.\nJesu in Pasal Tul nga Vaak\n(Matthew 14:13-21; Luke 9:10-17; John 6:1-14)\n30Sawltakte hong cia kik uh a, Jesu taw kisi in, amate sep teng le hilna teng ko uh hi. 31Mihing a pai a cia kithale in tam mama ahikom, Jesu le a nungzuite sia anneak hun zongh a nga bua uh hi. Tua ahikom amate munah, “Eima teng nguak mun khat ah pai in, tawmvei no sung na toitan thei natu uh in, eima bek om tawng,” ci hi. 32Tua ahikom amate sia ngunkuang taw pai in, a ngamkhingna mun khat zuan uh hi.\n33Ahitazong, mihing tam mama in, amate pai sia mu a, a kuate ziam ci in tel paih ahikom, khuapi theampo pan hong pai uh a, leilam tawn in amate mai ah tai in, Jesu le a nungzuite thet ma in, tua munah theng uh hi. 34Jesu in hi mihonpi tam mama a mu ciang, khuangai huai sa hi, banghangziam cile amate sia tuucing nei ngawl tuuhonte bang ahi hi. Tua ahikom amate thu tam mama hil tu in kipan hi. * 35Ni hong niam ciangin, nungzuite sia ama kungah pai uh a, “Tu in ni zongh niam mama zo a, hisung sia ngamkhing mama mun khat ahi hi. 36Mipite losung ahizong, khuano sung ahizong, a neak tu khat papo lei tu in pai sak in,” ci hi.\n37“Noma in a neak tu khat papo pia vun,” ci in Jesu in zo kik hi.\n“Amate vaak natu ngun dangka za nii man anluum lei le hong oai ni ziam?,” ci in amate in dongh uh hi.\n38Tua ahikom, Jesu in, “Anluum bangza nei ni ziam? Pai in en tavun,” ci in dongh hi.\n“Anluum luum nga le ngasa pum nii kinei hi,” ci in zo kik uh hi.\n39Jesu in a nungzuite munah mipite a pawl a pawlin, lopa hing tungah to sakin sawl hi. 40Tua ahikom mipite a ngui in to a, pawlkhat za khat, pawlkhat sawm nga in to uh hi. 41Tua zawkciang Jesu in anluum nga le ngasa nii teng la a, van ento in, Pathian tungah lungdam ko hi. Ama in anluumte baltham in mipite hawm sak tu in a nungzuite tungah pia hi. Ngasa pum nii te zongh, amate sungah hawm siat hi. 42A om theampo in a kham in ne tek uh hi. 43Tua zawkciang nungzuite in, anluum le ngasa a hawm mong uh khum sawm le khum nii dim in seng lai uh hi. 44An a kivaak sia pasal tul nga pha hi.\nJesu Tuitung Lampai\n(Matthew 14:22-33; John 6:15-21)\n45Mipite a cia laanin Jesu in nungzuite ngunkuang sungah to sak a, tuili lang khat Bethsaida khua ah a pai khol tu in sawl hi. 46Kikhen natu mipite tungah mangpha a thaak zawkciang ama thungen tu in mual tungah kaato hi. 47Nitak ciangin ngunkuang tuili zanglai ah theng a, Jesu ama nguakin lei ah om hi. 48Ama in nungzuite ngunkuang nasia tak hot a om mu hi, banghangziam cile amate in vui hong vakna sang maingat in hot uh hi; taciang zingsang nai thum le nai luk kilaklaw in Jesu sia amate sangah hong pai a, tui tungah lam hong pai hi. Ama sia a nungzuite suang khial tu in kithoai a, 49ahihang amate in tui tungah ama lam a pai mu uh hi. “Thitha hi,” ci in ngaisun in cik au uh hi. 50Ama a mu uh ciangin, amate a lau tek mama uh hi.\nJesu in amate thakhat in paupui a, “Na thin uh lian sak vun! Keima khi hi. Lau heak vun!” ci hi. 51Taciangin ama sia ngunkuang sungah hong to a, tasia ciangin vui hong thim hi. Nungzuite in lamdang mama sa uh a, 52banghangziam cile amate in, mihing tul nga an kivaakna sia a khiakna tatak a tel bua uh hi; amate ngaisutna in a ban zo bua hi.\nJesu in Gennesaret khua Ciinate Dam sak\n53Amate in tuili kantan in, Gennesaret vaalbo ah kaa a, tua munah a ngunkuangte khau khit uh hi. 54Amate in ngunkuang a nusiat po ciang, mihingte in Jesu meal tel paih uh hi. 55Tua ahikom mihingte in ngambup sungah del kakoai uh a; ama om hi a kici na mun theampo ah ciinate phak tungah sialin a ma tung ah puak uh hi. 56Jesu paina po khuapi, khuano le losung a om mihingte in ciinate sia sumzuakna munah paipui uh a, a puanmong beak a tham tek thei natu in, ama tungah ngen uh hi, taciang a thamte theampo dam uh hi.


url: =Lailui khua ah ZCD MP te gualzawhna pawi kibawl :: ZOMI DAILY\nposted on 21 April 2016 at 5:21 pm Lomkholna: News, ZCD, Zomi\nA zah tak huai kong it kong muang uh Zomidaily aw hih anuai aa kong lai puak uh Zomidaily Thu Thang tuam2 ah nong hel sak nading un zahtak na lianpi tawh LaiLui Khua ZCD in kong thum kong gen uh hi. Lai mal cing lo mun te ah nong beklam sak nading uh leh azak nop lo laimal te ah deihsak na tawh nong huh lai nading un zong kong thum nuam lai uh hi.\nApril 20. 2016 ni in Lai Lui khua ah ZCD gualzawh picin Lungdam koh bawl na ah ZCD MP te ki sam in hong pai uh ahih man in khuami te ki lungdam pha mah2 hi. ZCD MP te vai dawn na khuami ten nei uh aa hih bang in na dawn uh hi “Zosuan Zo Von Tawi Te Zua Pa Teng Aw Tang Bang Ong Dam Uh Maw” ci in Zo ngei na te tawh ki dawn in nuam ki sa in ki lungdam thei mah2 hi.\nZCD MP pan mailam kalsuan dan ding, sep leh bawl dan ding leh ZCD ii ngiim na te leh muh dan te Khua mi te tung hong gen khia uh ahih man in tha ki ngah in ki lawp mah2 hi. ZCD MP te Vok nih tawh muakna ki nei in khuami te tawh ZCD gualzawh lungdam koh na annkuang ki umkhawm in Zosuan Zo Von Tawi te Zua Pa teng aw khan kum khua sawn in tangbang hong dam un maw ci in annlum tawh ki valh suk in ankam lim mah2 hi.\nGual zawh na hong pia ih biak Pasian min thang ta hen la ZCD MP te Khan Kum Khua Sawn hen la ZCD Khuam Bang Kho den ta hen. Amen\nLaiLui Khua ZCD\nPrevious: Cidam nading atheihhuai mehteh mehgah pawlkhat\nNext: Zogam zing ni thak hong suak ding ~ Hau Za Cin\nHoihzaw! ~ Dimno’ Pa\nMCC makai in Rev. Kam Hau tawh Crusade ah sapna\nZAM Thupuak :: 03 December 2017 (UN te’n mi samsamta)


url: =Zi leh Pasal neih hunding ~ Job Khupsang :: ZOMI DAILY\nposted on 4 June 2016 at 2:27 pm Lomkholna: News, Zomi\nZi leh Pasal banghun ciang neileng hoihpending ahiam? Pasian in zi leh pasal nei thei dingin hong bawl hi a, ahun man neih ding leh ki khen kik lohding Pasian deihna ahi hi. Tua ahih leh banghun ciang neih ding hoih pen hiam tawm ki kum suk dih ni ei;\n. Sangkah te Degree ngah khit ciang, Sum zongte sum neih zawkdeuh ciang hi dinghi.\n. Pasal pen kum [25-35] kikal ciang hi leh hoih pen dinghi. Kum 35 val leh nibang hi leh nikaai lam manawh hi ta hi.\n. Numei te pen kum [18-25] hi leh hoih pen hi, kum  pen paakbang hi leh a palh laitak hi a, ninih, nithum khit teh avul pak ding hi ta hi.\n. Nungak tangval te-in ih deih ih ngah kei leh khat peuhpeuh tenpih ding hi mai hi.\n. Zi dingpen tel mah ding hi a, ih kum zong tuat kik zel ding ahi hi. Khanglui ten deih tel lua zabel tel khilh cih paunak na om hi.\n. Kum tuat se lo a, zi teltel te pen zi hongneih uh teh a tate uh tawh putu bangin et lawm nawn lo hi.\n1. ZI NEIH HUN DING;\nPasal pen kum [25-35] hoih pen hi. Tua kum sungpen thahat pen hun hi-in kum 35 val leh sauvei ki thahat zo nawn lo hi. Tangval pawl khat in ka zi vakna ding ka neih ciang zi nei pan ning ci uhhi. Pasian in mi mawk hauh sak lo hi. Pasian honggeel sak na thei lo pi-in tangval hauh sawm na hih khak leh ki dawm in.\nTua hi a, zi neih hun a neih ding zong thupi hi. Banghangin kum 25-35 hoih pen ding ci a, ki kan ciangin leitung mipil te’n mihing khat nuntaak na leh nai [Hour] tawh atuat ciangin kum 15=10;25AM tawh ki kim sak a, kum 35=12;42 PM tawh ki kimsak hi.Kum 35=3;00PM tawh ki kimsak in, kum 70=11;00 PM tawh ki kimsak hi. Tua ahih man in kum 70 nungta dingin ki tuat leng kum 25=ciangin nai 1;00PM hongkhupsan vat ding hita hi. Tuaksuk lam manawh hita hi. Kum 35=3;00PM khengleh sun ni ham bei-in ni hongkaai ta ding ahi hi.\n2. PASAL NEIH HUN DING;\nNumei te pen kum 18=25 sungin pasal nei leh hoih pen hi. Kum 35 val leh taneih hamsa, nausuah haksa lua ta ki ci hi. Numei in pasal te sangin paakbang hi leh vulbaih zaw hi. Numei khempeuh akhan kiim laitak-in a ngaihbaang lo kua mah om lo hi. Tua ngaihban na bei leh paakbang hi leh avul hi ta hi. A lo nuam ding mi haksa ta hi. Numei pawlkhat in pasal ka neih loh hangin pha-mawh kei ci thei uh hi. Hih pen cih mawhna kam hi lel hi. Ngaknu kul-in ngaknu pi-in om den le cin na monu sila ding na hihi.\nTua hun ciangin tua pa-in hongdot lai-in ka kisak theih vial aw kisik lua ing na ci den ding a, ahi zongin ki la kik thei lo ding hi. Nungak paallai hun hoih na zattheih ding hanciam sawm inla, pasal ding zong pasian zahtak piangthak te mah telsawm zaw den in tua hi peuh leh na khial ngei kei zaw ding hi. Hun cilsia lua-in pasal neih hun na neih kei leh mibang lo na hihi. Banghangin kum 18=25 hoih pen ding hiam cih leh numei te zong pasal te a mah bangin [Hour] tawh a ki tuat ciangin kum 18=11;00AM tawh ki tuak a, kum 25=12;42 PM hong hi leh paakbang hi leh palh lihleh laitak hi-in avul ding naai zaw ta hi.\nPaak avul ciangin a lo ding mi hamsa hi. Itna leh deihsak na tawh Zomi nungak leh Tangval te khuasak zia [Research] ka bawl ciangin hi bang teng ka na mu khia hi. Mailam ah ei Zomi nungak leh Tangval te-in zi ding leh pasal ding pen khan tawntung ding ahih man in teelsiam in teel khengval lua kei ni. Lungdam, Deihsak na leh itna tawh hong hanthawn; Job KhupSang (Dumas, TX, USA)\nPrevious: Makai leh Kikhelna ~ Lian Muan Kim\nNext: Makai siam le nungzui hoih ~ T. Sawm Lian


url: =Kawlgam pa US sangkahte sungtum pusuah awl mahmah ta\nLeitungah Pilsinna lamsangpen US gamsung ki utpen hi ahangin Kumpi hoihin Pilna adingin sum akicing in nei ahihman ahi hi. Sum kicing ahihman in professor hoihte cialzo ahihman un Leitung sanghoih topten te US ah tampen hi.\nUS student visa ngahna dingpen requirement tam ahihmanin ngahnading baih hehlo hi, a requirement khempeuh akimphialzongin abeisa kumte ah visa ngahzolo tampi tak om hi.\nKawlgam leh US kizawpna taangzaito semsem ahihman in tunung deuh akipan policy thakkhat hongom a, tua in Kawlgam pan in US student visa tawh a omte in asangkah na kilaihlo in I-20 valid ahihnak leh Visa interview weaver (interview kullo) in visa hong pia theita uh hi.\nNungkum kaciah a, tukum zongciah in tukum in ka innkuan ading visa ka apply a' na sang akibat a, na I-20 a valid lainak leh interview kullo ding hi cih consular nu in phone hong set hi. Nidang bangnawn lo in Kawlgam pan US ah pilsinna pen (Leitung lam leh Pasian thulam) hong nuam to zaw cih hi. Tulaitak USA ah Kawlgam pan sangkah a om aciah nuam a visa vai lunghi mawh khawng ih om leh, lunghimawh huainawn lo hi a website vuah pai le cin interview weaver na enle cin kimtak in honglak ding hi.\n10/20/2016 08:41:33 pm\nThere are many different pages where we should visit for learning about new and current topics by experts. This is really best way to spend our free time and this page is also one of them with precious topics.\n9apps fast download link\n12/27/2016 03:26:48 pm


url: =US2010043505 NASAL AIR JET INSUFFLATOR\n1. (WO2011014543) NASAL AIR JET INSUFFLATOR\nPub. No.: WO/2011/014543 International Application No.: PCT/US2010/043505\nWEI, Huafeng [US/US]; (US) (For US Only)\nInventors: WEI, Huafeng; (US)\nAgent: COHEN, Mark, S.; Pearl Cohen Zedek Latzer, LLP 1500 Broadway 12th Floor New York, NY 10036 (US)\n61/229,131 28.07.2009 US\nTitle (EN) NASAL AIR JET INSUFFLATOR\n(FR) INSUFFLATEUR D'AIR NASAL\n(EN)The present invention provides an apparatus for nasally delivering a supraglottic jet ventilation and methods of treating breathing disorders by utilizing the apparatus for nasally delivering a supraglottic jet ventilation.\n(FR)La présente invention concerne un appareil destiné à administrer par voie nasale une jet-ventilation supraglottique et des procédés de traitement de troubles respiratoires en utilisant l'appareil destiné à administrer par voie nasale une jet-ventilation supraglottique.


url: =Dimtui Vangkhua Tualnuam :: ZOMI DAILY\nposted on 1 May 2018 at 6:21 pm Lomkholna: News, Tedim, Zomi\nTedim te nuntak khuasakzia pen (standard) sang mahmah hi. Nopna dahna ah hi leh i ki naihuai pihloh te 1000-2000Ks a tawmpen kipia aa meltheih kinaipih a hih leh 2000- 3000- 5000- 10000ks cih bang a tungsiah tawh ki uap liailiai hi.\nAnsai (Restaurant) tawh kisai\nAnsai thupi zawdeuh Shwe Narga,Power Win, Asian I, Asian II te leh a dang zong omlai hi. Ansai aa an leh meh neektheih dawn theih a tuamtuam te man pen Yangon manzah mah tawh kikim hi. Gtn ကုန္းေဘာင္၊ ခ်ိဳခ်ဥ္၊တံုယမ္း ဟင္းခ်ိဳ၊ ၾကက္ႀကြပ္၊ ထမင္းေၾကာ္၊ ေခါက္ခြဲေၾကာ္ Cih te zong Yangon aa saipi te mawh tawh kibang hi.\nTedim-ah Ansai nopci pian kihonbeh lai leh kikhawng mahmah ding hi. Khatveivei mun awng nawnlo pahpah mawk hi. Sai te’n lah hong welcome melo lai mundim hong cihsan ziau lel uh hi. Mihopih siausiau thei sainopci khat omlai leh kikhawng mahmah ding hi.\nInn kilam Ziahziah\nTedim ah in kilam ziahziah hi. A luite a hoih zaw in kilam aa innmunthak ah zong inn tampi kilam beh hi. Kawl te’n စား၊ ဝတ္၊ ေန၊ ေရး ci’n ei Zomi te a tawh ki leh bulh lian hi. Ei Zomite’n anlim nono ne in khampheng bukno sung ih om sang gilkial sa in innbit innhoih sungah om ding ih ut zaw hi.\nNgaihsun taktak leng Zomite a mah thuhoih sa zaw ingh.Tuuknuai guahbitlo innsung ah anlimnono i nek hang i tawldam tuan khollo ding hi. Tuaziak in leibapi mah tawh inn neih ding hanciam tantan hi hang. Tedim aa innkilam a tam zaw leibat vive tawh kilamhi cileng kikhial lo ding hi.\nIT hun tawh kizui in Tedim ah pen thu ki thei baih mahmah hi. Tedim pen leitungah a minthang khua ahih loh hang khuaginalo khat na hi peuhmah lo hi. Tedim te gilo a kicih samhang dahna taktak tuak le uh ci’n na luang na ban uh hong pham ngamlo a hong taisan ding Tedim omlo hi.\nMore: Tedim khua khantohna ~ Khup Khan Thang\nTua hi aa Tedim te’n Kawlmi,Vaimi,Namdangmi te pi et veva khollo hi.Gamdang pan hong ciah hing ci aa a ki hisak te zong a nuihza lel uh hi. Stage Show lasakna khawng zong National Level in a mintang vangvang lo buang te et tak samel nawnlo uh hi.\nTedim nuntakzia khuahpai mahmah hi. Tedim Municipal\nPrevious: Kum 35 val akikhensa ABBA Group lasiam te ki gawmkik\nNext: Tunai Kawlgam ah thupiang ding pawlkhat


url: =Myanmar gam mi 3000 Malaysia in puakkik sawm :: ZOMI DAILY\nposted on 10 June 2020 at 1:46 pm Lomkholna: Malaysia, News, TedimPost\nMalaysia kumpi in Myanmar gammi gilbem ah a koihte uh mi tampitak Covid-19 positive cih mukhia uh ahih manin mi 3000 bang peuhmah puakkik sawm uh hi, cih thu Malaysia a om Myanmar Embassy te kiang pan kiza hi. Puakkik zia ding vanleng vai a kipan a kisam teng zong gam nih uliante kithuza khin hi, ci-in gen uh hi.\nMalaysia kumpi in gamdang mi laibu neilote a mat uh ciangin kha 3 pan kha 6 bang gilbem ah kem phot uh a, amau gammi hihna amau gam embassy te tawh kihona a om khit ciangin a gam puak kik ahih kei leh kitansak uh hi.\nGamdang mi amatte uh a kikhumna detention center ah nungkal Thursday ni-in Covid-19 positive mi 277 kimu thak a, tua lakah mi 270 te pen gamdang mi vive hi, ci-in Malaysian Health Ministry Director Pu Noor Hisham Abdullah in gen hi.\nTulaitakin Myanmar gam mi a kiman mi 3000 val om, ci-in Malaysia lam thuneite in gen uh a, Myanmar thuneite in tuate lakah mi 200 bang Myanmar gammi hi lo uh hi, ci hi. Myanmar gammi ahihna a kiciante pen Myanmar gamah kilakik ding hi, ci-in Myanmar lam ulian Ko Ko Lwin in gen hi.\nA beisa May 11 ni-in Myanmar gammi 391 hong kipuak kik khin zo a, tua mi 391 lakah mi 4 Covid-19 positive hi, cih kimu khia hi. May 8 ni panin tuni ciang Malaysia pan Myanmar gam hong kipuakkik mi 591 pha ta ahi hi.\nMore: Tulaitak Malaysia Covid-19 pulpi Lock Down vai in Zomite haksatna zia\nMalaysia gamah Covid-19 hangin nasep nei lo mi cimawh tampi om a, naupai leh natna dang nei a cimawh zong tampi om hi, ci hi. Myanmar kumpi geelna tawh a sawt loin mi 400 Myanmar gam hong ciah ding uh hi, ci-in Myanmar Embassy zum pan thu kiza hi. Source: The Irrawaddy/ The Tedim Post\nPrevious: Covid-19 khit leitung huihnunzia tawmkhat ~ Mung Sian Kim\nNext: USA, Maryland State sung Covid-19 hangin akikhakteng honkikzia


url: =Brother’s & Sister’s Day :: ZOMI DAILY\nposted on 6 December 2014 at 10:37 am Lomkholna: Article, Dalsianhung\nNute’ Ni hong kibawl simin, Nu neiten anute uh pahtawi lingling uh a, kei kahih leh kiukhat pan kanu phawk in, khitui naptui tawh kaki dik simsim hi. Pate’ Ni hongtun simin zong, Pa neiten apate uh pahtawi lingling uh a, kei kahih leh kiukhat pan kapa phawk in, khitui naptui tawh kaki dik simsim hi.\nPawlkhat ten Nu le Pa neilo ci in hong engbawl sawnsawn uh a, ka lungtang sungah na kasak dan pen thautang tawh hong kaplum hizaw leh ka cici hi. Tukum Nute’ Ni kibawl khit ciangin, Kalaymyo ah aom ka-u leh Yangon a om kanau kahopih pah hi. Amau zong kei thuak dan mah in nathuak tek uhhi.\nKei adingin, ka it mahmah kanu le kapa mel in muh theih nawnlo uh ahih manin, ka nisim nuntakna ah nu le pa banga kangaihsut ding kasanggamte bek mah ahihi. Leitung ah mipil tampi ten aneih ngei nailoh uh leh angaihsut bat loh uh Brother’s & Sister’s Day ci in, ka sanggamte pahtawina leh itna kapia hi.\nZomite sungah Nu le Pa aneilai ten Nu le Pa itsiam zahtak siam ding mangngilh lo in, nisim in Nu le Pa te Ni hisak ni. Nu neilo Pa neilo tenzong I sanggamte itsiam in khual tinten ni. Nanu le Napa ten no\nunau ki it lingling a na vaihawm khop, nasep khop uh hong munuam mahmah uhhi.\nDal Sian Hung kiplet Thu 3 teng:\n– Nang hamphatna hangin, mi asukhalo nasep “Mission” sem inla, mi suplawh nadingin hamphatna ngahsawm keizaw in!”\n– Mite’ khasiat nadingin, na hauhna zangkhia kenla, mite’ phattuam nadingin naneihsa, napilna leh nasiamna zek khia siam zaw in.\n– Mite’ huh ding lametna tawh nalianpi nasep sangin, nang le nangin nek tawm kicing neihzawh sawm lecin mi thupi na hizaw hi.\nPrevious: Tuang Thawn Mung (Tualzang) in Kawlpi Inn pan hong nusia\nNext: Nute’ hong itna tawh kizom, kammal kilawm pawlkhat


url: =Vondeih Kep Ding – 113 (Dimno’ Pa) :: ZOMI DAILY\nposted on 22 May 2017 at 12:01 pm Lomkholna: Article, Paukhankap\nKhangluite sabeng dingin gamlam zuan in apai uh ciang lamkal panin kam hoihlo khatpeuh apaukhak vua leh (adiak in zahmawh thu, nu le pa mawhna thu) “Guai, tutung i sabeng sawm tuahpha kei ni ei,” kici-in kilehkik uh hi,’ ci-in napu in honggen ngeikhat phawk ing. Kampau leh i kammalte bangzah in thupi ahi tam! Sa kabeng ngeiloh hangin sabengte’n gamsung ah kampau mukpau, omdan khawldan akipan zunthak, ekthak na ngawn dong ah limtak in kidawm mahmah dan uh hihtuak hi.\nKam kidop ding tawh kisai ah Sente in zong atu ata te’n akam panin apusuah sak ngiatloh dingin ahilh uh thu 5 na om hi.\n1. ‘Haksa lua’\n‘Haksa lua’ ci-in i paukhiat tak ciangin tua haksatna pen aphu dingin a kigingsa i tha teng khawl kik hi, ci hi.\nTua manin haksa mahmah taleh ‘haksa lua’ ci-in i kampan in genkhia peuhmah lo ding, ci hi.\n2. ‘Semzo lo’\n‘Semzo lo’ ci-in i paukhiat tak ciang zong ei le ei a kihawlkhia tawh kibang in hanciam nopna lungsim bei hi, ci hi.\nIh semzo kei ding zongin ‘semzo kei ning’ ci-in pau peuhmah lo ding, ci hi.\n3. ‘Thazaw lua’\n‘Thazaw lua’ ci-in i genkhiat tak ciangin zong i lungsim leh i pumpi sunga om i thate pen thakhat in kiam in thazaw in ki-om takpi hi, ci hi.\nThanem in thazaw mahmah ta leh ‘thazaw lua’ ci-in i genkhiat tak ciangin thazaw icih hun laitak sangin akan zaw in i thazaw zawlai hi, ci hi.\n4. ‘Cim lua ing’\nHih ‘cim lua ing’ cih kammal pen ciamnuih na nangawn ah zathetloh ding ciliang hi.\n5. ‘Gim lua ing’\n‘Gimlua ing’ i cih ciangin i pumpi mahmah in hong kigim sak pah in, kitawl hanhan pah hi, ci hi.\nTua manin i gim mahmah, i tawl mahmah zongin i kam panin ‘gim lua ing. Tawl lua ing’ ci peuhmah lo ding, ci hi.\nHih thute hang zong hituan pah kei in cin, tuin Sen gam pen leitung ah akhangto penpen gam hiphial ta-in, mihau leh mipil misiam tamcih tak in hong tam ta hi. A sawtlo in US leh Europe gamte hong phakheng val in, leitung hong uk khathei ding uh hi.\nNa pa in zong a khangham khin Sente in kam panin cihloh dingin atu ata te tung ah a hilh sawn uh kammal te pen hoihsa gai ing. Adiakdiak ah tuate lak ah ‘cim lua ing, cilo ding,’ acih pen hoihsa phadiak ing. Ei innkuan ading ahi kei zongin kei pumpi mahmah adingin a sinsin khinta hi ing. Nang zong hih thute na zuigai pah kei zongin atheih in thei beek le cin hong deih pong ing. Na zuihzawh leh bel hoihsem lo dia maw!\nPrevious: Malaysia, Balakong Condo inndawl 14 pan naupang kum 4 aphapan khat kia in si\nNext: Thai gamsung aom zato khatah Bomb puakkham in mi 24 liam\nLia Dim Lun Mang mawhlo hi ~ Pu Zokhup\nA suakcil naungek bangci kepding? (1) ~ Cing Van Kim\nLZI Statement: Myanmar gam leh ICJ thukhenzumpi thu\nTangkha tui zinghawp dihni ~ Sia Do Khup\nNumeite’ zaklohkal… ~ Lengtong Pauno\nMalaysia golhgukne akiman te lakah Police 3 kihel ~ ZD\nZCD te buai mahmahding Candidates ding a ut tamlua


url: =Malaysia, Klang ah guta te’n nupikhat ii akhi asuhsawm laitak Video ki khahkhia :: ZOMI DAILY\nposted on 2 August 2018 at 11:48 pm Lomkholna: Malaysia, News, Sawltak, World\nMalaysia, Klang vengsung ah pasal 2 in Motorcycle tuangkawmsa in nupi khat ii suaikhi (Gold necklace) asuhsawm laitak Video Clip ki khahkhia hi. Hih thupiang pen tuni Thursday suntangpi in thupiang hi a, guta “snatch thieves” te ii gamtatna pen CCTV panin kiciantak in ki muthei hi.\nKlang, Taman Chi Lung vengsung aom SK Simpang Lima School kici sanginnmai ah thupiang ahihi. Tua nupinu pen kum 39 aphakhin khat hi a, amahpen sanginnlam zuanin atate sangdawnding in khetawh apai ahihi.\nCCTV sungah pasal 2 pen Motorcycle khattung ah tuangkhawm in sanginnlam zuanin paiphei uh a, nupinu khetawh apailam zong mukhol in asuhnading amun alem azongzong hihtuak hi.\nTuaciangin Motorcycle kilehsakkik in, ahawlpa in nupinu kiangah apainading uh Direction adong kineih hi. Tualaitak in anungah atuangpa “Pillion rider” in thakhatthu in nupinu ii Gold Necklace pen akhuttawh sawtpheisak hi.\nAhi zongin nupinu ii akhi pen lenkhalo, mankhalo bilbel uhhi.\nVideo: Two snatch thieves fled empty-handed after their would-be victim held on tightly to her gold necklace the crooks were eyeing on opposite a school here at noon today. The incident was captured on a closed-circuit security camera (CCTV) outside the SK Simpang Lima school at Taman Chi Lung where the 39-year-old housewife was seen walking towards the school.\nKhi asuhsawm khitcinagin guta tepen Motorcycle tawh taikhiasuak vingveng in, anungah atuangpa bang tuangmanlo dentakliang hi. Apamdeuh ah pasal khatin gutate namatsawm in, mankhalo citciat in taisuahsuak uhhi.\nTua nupinu pen sanginn ah atate adawndingin apai hi a, atate pen kum 8 khatleh kum 12 aphakhat kici hi.\nKlang Selatan police chief ACP Shamsul Amar Ramlee ii agenkhiatna ah nupinu pen bangmah liamna omlo in, akhizong ki suhsak khalo hi. Video Footage te ki encianin guta tepen mattheih nading ki hanciamsan hi ci’n genkhia hi.\nMore: Malaysia, Nilai aom Suai zuakna ah gutalut, Myanmar hiding ki ummawh\nSuaikhi (Gold necklace) golpipi khawng na awhkhakleh guta damiah te acilphul mahmahding uh a, hong mitsuanpah gige khatheiding cih phawk huai mahmah hi. Amau gammi leh gammi ciatciat nangawnzong suntangpi mahin kisut ngammawk uh ahih manin, gamdangmi tepen hong zahtak hetloding uhhi. Sawltak #zomidaily\nPrevious: Vaan laaizang panaa a kia-suk thupha ~ Yah Liante’ Pu (Travelogue)\nNext: Pasian thugen siam minthang mi 7 te KBC te’n Blacklist ah koih


url: =Tulaai Leitung Thuthang Tuamtuam Updates April 23, 2014\n· USA gam aom Zomi te Nausuak letmat, Kiteenna Letmat, Kikhen na letmat leh Sihna letmat cihte mangsak ahihkeh athak deih , deih thuah cihbang I omkhaak zenzen aleh, www.vitalcheck.com pan manlaangtak in ki order ziauziau thei a ni 5 khawngbek kaai in manglang mahmah hi. Hih website nahawh lecin nadeih laai ongteelsak ding a tuakhit ciang na state cihbang in teelding hiteh US gambup koikoi kingah hi. Atheilo te ading cihna hi ee\n· Chin state Election Commission te in ongtungding By-election leh 2015 kiteelpi ciang anuamtuam ding in Township 9 leh District 3 ah asawtlo in Election Zum hongding hi ci in April 23, 2014 ni in taangkokhia uhhi. By-election ah Kawlgam bup Parliament tutna 30 a awnglak ah Chin state ah nih bek awng ci uhhi.\n· Kawlgam mihangsan mithupi lak ah khat ahi U Win Tin tawh hun hun nunung peen Yangon Khuapi ah April 23, 2014 ni zingsang nai 9am pan kipan nitaak nai 5 in leisung ah kituh ta hi. Hih sihvuina ah Daw Aung San Suu Kyi , Ko Min Ko Naing te akipan makaai tampi tak leh mipi 50,000 bang in sigaal uhhi. USDP Gaalkaap party lam pan kuamah pailo baan ah beihanhan vuau ci in nui pempuam geuh uhhi.\n· Japan gamte neihsa Namgimtui adim a apua Tembaw pikhat Malaysia gam Tanjung Karang tembaw khawlna pan tai 21 na ah April 23, 2014 ni in thautawi pawlkhat Speedboat tembaw tung kahto in Tembaw naseemteng mancip uha Namgim tui adeihzah uh adang Tembaw nih ah ateikhit uhciang taaisan uhhi. Tembaw naseem te zong amau le amau akhihcipna pan hanciam in suaktakik uh cihi. Tembaw naseem teng lak ah Kawlgam,India,Thailand leh Indonesia gamte kihel uhhi.\n· US President Obama Asia gamsung a a zawlte uhtawh kimukhawmding in April 23, 2014 ni in Tokyo khuapi tungta a Japan PM Shinzo Abe in vaai nadawn hi. Obama Asia gamsung ah ni 8 taamding a, Malaysia, Philippine , South Korea gamte baangkawikawi ding hi.\n· Democratic Republic of Congo gam Katanga state sung ah April 23, 2014 ni in Meileeng khat mitam tuanglua ahihman khohlo in kibung a, mi 63 sipah in 80 naakpi tak in liam uhhi.\n· Malaysia Vanleeng mang I athem hikhading a kilam en mahmah Siktum lianpi khat kuama upmawhlohna zong akizon lohna Australia gam Augusta khua pan km300 na ah Nautaang pawlkhat in April 23, 2014 ni in namu uhhi. Malay Vanleeng tawh kinahvawh hiam cih Australia leh US mipil pawl in asit tel laaitak uh ahihi.\n· Ukraine gam nisuahna lamteng a om Russia gamtawh kigawmding adeih thautawi te heemkhia nung ci in Russia te nungkaal sung a akamciam uh huihbek hilo in sephunta ci in US Vice President Joe Biden in April 22,2014 ni in genkhia hi. Ukraine gaalkaapte in zong hih Russia deih thautawi te nawt ngiatngiat kawmkaal ah Russia Foreign Minister Sergei Lavrov in TV pan nitumna gamte leh US khaktan na peen Russia te khuasikmul zong hikzolo hi acihkawm in Ukraine gaalkaap ten Ukraine nisuahna lam a om Russia minam avaal a adokhaak leh Russia in thukding hi ci in April 23, 2014 ni in genkhia hi.


url: =THAI LEAGUE 1 TUUKPENG CLUB AH SUAN LAM MANG\nPublished on: 2020-08-29 15:48:12\nTrat – August 27\nZomi sungah i angtan pih mahmah Tuukpeng siam Tg. Suan Lam Mang leh Thailand gam Tuukpeng Club minthang khat ahi Trat FC in Muangkan United tung pan Kum 1 sung kawm ding in August 27, 2020 ni-in suaikaihna nei uh hi, cih thu kiza hi.\nCovid-19 natna hang leh Thai League 3 Policy thakah Muangkan United in gamdang mi 3 bek lathei ahihna tawh kizui in Trat FC in akawm hi a, Kum 1 khitteh Muangkan United ah ciah kik ding ci hi. Trat FC pen Thailand gam a Tuukpeng Club minthang 10 ah zong akihel ahi hi.\nHih tawh kisai Tg Suan Lam Mang in “ Hih bangin Thailand gam Thai League 1 club minthang ah tuukpeng sui thei ding thupha hong pia Topa tung leh thu hong ngetsak Nu leh Pa, ka nung pan tha hong pia ka Zomi pihte tungah lungdam mahmah ing.” ci-in Tedim Post tungah gen hi.\nTg Suan Lam Mang pen a beisa 2019 Kum, November kha in Shan United pan Thailand, Muangkan United ah tung a, tulaitak a khasum Thai Baht 100,000 (MMK Tein 50 kiim) sang hi.\nPhoto : Trat FC.\nShare | 526 View


url: =Unang Hirit November 4, 2020 - Pinoy Replay\nUnang Hirit November 4, 2020\nWatch Unang Hirit November 4, 2020 in HD Quality. Therefore Stay Tuned with Us to Watch a Complete Collection of ABS-CBN and GMA Teleserye for FREE. Today’s Episode Watch Free Unang Hirit November 4, 2020.\nPrevious articlePangako Sa’yo Episode 190\nNext articleDzmm Teleradyo November 4, 2020


url: =Malaysia, Klang Valley sungteng ah guahtui tamlua in tui kicing zihziah :: ZOMI DAILY\nposted on 25 January 2018 at 10:00 am Lomkholna: Malaysia, News, Sawltak, World\nMalaysia, Klang Valley sungteng ah zanni Wednesday nitaklam in guah tamlua mahmah ahih manin, Petaling Jaya, Gombak, Sungai Buloh vengsung tengah tuibekbek dimzihziah kawikawi hi.\nNitaklam thakhatthu in “Flash Flood” tuakvat ahih manin lamzikpi te ah tuidim in, mawtaw leh innpawlkhat tui in tumcip hi. Fire and Rescue Department panin thunei ahi Spokesman khat ii genkhiatna ah nitaklam 4:30pm hunpawl in Palm Springs Junction geinai aom Persiaran Surian dungteng ah tui dimgawp ci’n hongki zasak cihi.\nLamzikpi tungah mawtaw honkhat tui in tumcip in, awkcip a, lamzikpi tezong kizangtheilo ahih manin, lampi tungah mawtaw dimcip, Traffic Jam cip hi.\nNitaklam 6pm hunpawl in Sg Kuang apangteng kitamkham ahih manin, Gombak vengsung aom inn 6 bang tui in tumcip hi.\nAgeinai aom Rahmat Jaya Fasa 4 Housing Area ahzong tui dimgawp in, 60cm bang pha in kicing kawikawi hi.\nFlash Flood hangin Sungai Buloh geinai aom Jalan Kuala Selangor -Kepong lamzikpi tungahzong mawtaw dimzihziah hi.\nPetaling Jaya OCPD Asst Comm Mohd Zani Che Din in agenna ah Persiaran Surian dungteng ah mtaw akigawm in 6 bang tuisung ah awkcip cihi.\nNitaklam 7pm hunpawl ciangin tui damdam in kiamsuksuk sam a, hih tuikhanna tuicin hangin asi aliam cihbangbel kuamah kizalo hi.\nVideo: Pictures and videos shared on social media showed stranded motorists and submerged cars along the highway at Kota Damansara, as well as at areas near Sungai Buloh and Kepong\nJalan Tropicana 1/1 vengsung aom khatpa ii genna ah ageina hileh ka nasepna Office panin inndong kaciah ciangin Minute 10 panin 15 khawngbek aziakai ahihi. Ahi zongin zanni in Persiaran Surian dungteng ah ka awkcip a, Minute 45 khitciang in inn katungpan hi ci’n genkhia hi.\nFire and Rescue Department te’n tuihupset tawh tuikicing te hupkhiasak uh a, tuaciangin lampite ki hongkik, ki zangkik theipan cihi.\nMore: Malaysia, Klang leh Shah Alam vengsung tengah tuicin tungkawikawi\nFire and Rescue Department panin Spokesman khat ii genna ah IOI Puchong Business Center vengteng ah nitaklam 6pm hunpawl in tui kicing kawikawi in, Pikhat leh alang valbang Water Level sangtoman cihi. Guahtui atamluat ciangin hawkguam “Drainage” ah ahunlap in luangkhia theilo ahih manin, tui akicing kawikawi hiding hi ci’n Spokesman pa’n genkhia hi. Sawltak #zomidaily\nPrevious: National Youth Policy tawh kisai Zomi khangno te kikupna\nNext: USA, Kentucky sanginn khatah thaukikap, sangnaupang 2 si, adang 18 liam